text:
Gisagara:Abaturage bishimira umwete baterwa n’ingabo z’igihugu mu bikorwa by’iterambere
Abaturage kimwe n’ubuyobozi barashima uruhare rw’ibikorwa by’Ingabo z’u Rwanda mu iterambere ryabo bakavuga ko ruvuze byinshi birimo imibanire myiza bafitanye n’ingabo ndetse n’iterambere ry’ubukungu muri rusange.
Byagarutswe mu Murenge wa Kibilizi mu Kagali ka Ruturo, ahatangirijwe ibikorwa biri muri gahunda y’igikorwa by’ingabo mu iterambere ry’abaturage, ahahinzwe imyumbati ku buso bwa hegitari zigeze kuri 5.
Umuyobozi w’Akarere ka Gisagara, Rutaburingoga Jerome, agaragaza ko iyi gahunda imaze kuzana impinduka nyinshi mu iterambere ry’akarere.
Yagize ati “Iyi gahunda umwaka ushize twarayikoze idufasha guca inzara mu baturage nk’uko mubizi hahizwe ibintu bitandukanye birimo ibijumba birimo imyumbati, hahigwa ibishanga mbese ibintu byose byatuma umuturage atagira inzara nibyo twafatanyije. ”
Muri rusange, Rutaburingoga yemeza ko iki gikorwa nk’akarere bakitezeho byinshi, ati “Ni gahunda twitezeho byinshi, kuko nk’umwaka ushize dufatanyije n’Ingabo twubatse inzu zisaga magana abiri na mingo itanu (250) ”
Avuga ko ibikorwa bazafatanya n’Ingabo bimara amezi 3 bizaba birimo ibikorwa by’ubuhinzi, ubuvuzi ndetse no kubakira abatishoboye amacumbi byose avuga ko bivuze ikintu gikomeye mu mibanire myiza y’ingabo z’u Rwanda n’abaturage muri rusange.
Gusa imibanire myiza y’Ingabo z’u Rwanda n’abaturage, igarukwaho na bamwe mu baturage bishimira kongera kubona imbuto y’imyumbati izagera kuri benshi ariko by’umwihariko bakavuga ko bi bikorwa bigaragaza ko igisirikare cy’u Rwanda gihabanye n’icy’ingabo zitsinzwe.
Ntahondereye Emmanuel uri mu kigiro cy’imyaka 57, yagize ati “Iyo haje n’Ingabo natwe twifuza kuza gukorana na zo kuko zidushyiramo n’umwete bikagaragara ko twese dufite ubushake bwo gukora kandi nabo ntibiganda iyo barimo bakora wumva ari byiza kugendana nabo. ”
Avuga kandi ko ibikorwa nk’ibi byabakijeje ubwoba bwo kwishisha abasirikare kuko ngo kwegera umusirikare ntibyabagaho, yagize ati “Iyo twabonaga basirakare cyera twarabahungaga ariko mbere n’ubuyobozi twarabuhungaga cyane kuko hari imodoka bitaga uruhumbangegera, umugabo wese ubonye imodoka ya Leta akirukanka. ”
Ntahondereye ati “Ariko uyu munsi ingabo iraza ikakuganiriza mugafatanya ukabona ari byiza cyane kandi bishimangiye umubano n’ubufatanye, mbese iyi Leta ubona ko iruta izindi Leta zagiye zibaho mbere. ”
Ku rundi ruhande kandi abaturage bo mu murenge wa Kibikizi bishimira ko ikibazo cy’imbuto y’imyumbati kigiye gukemuka kuko ngo n’ubwo imbuto yatangiye kongera kuboneka ariko ngo yari itaragera kuri benshi.
Mukankusi Anne marie ati, ” Mu mwaka ushize nibwo twari twatangiye kubona imbuto y’imyumbati tukagenda tuyisaranganya ariko ukabona ko ikiri nkeya ariko turizeko noneho ubwo dubonye imbuto izahingwa ahantu haganga gutya byanze bikunze ikibazo kiracyemuka itugereho twese. ”
Abaturage muri rusange bemeza ko mu bihe byashize bigeze kugire ikibazo gikomeye cy’inzara ndetse ngo bakajya bajya gushaka imyumbati mu cyahoze ari perefegitura ya Gitarama ariko ngo uyu munsi kubera imbaraga Leta yakoresheje mu guhangana n’inzara ubugari burahari ndetse n’imyumbati barayifite n’ubwo bagikeneye kurushaho kongera umusaruro.
Niyomugabo Albert/MUHABURA.RW


c: text/html

text:
Igisubizo: Turi Inganda ziherereye i Dongguan, mu Bushinwa. Byihariye mu kuranga imashini n’inganda zipakira imyaka irenga 10, dufite ibibazo byabakiriya ibihumbi, murakaza neza kugenzura uruganda.
Igisubizo: Turimo dukoresha imashini ikomeye kandi iramba hamwe nibikoresho bya elegitoronike nka Panasonic, Datasensor, SICK ... kugirango tumenye neza ko ibimenyetso byerekana neza. Ikirenze ibyo, labels zacu zemeje icyemezo cya CE na ISO 9001 kandi dufite ibyemezo bya patenti. Usibye, Fineco yahawe igihembo cy'Abashinwa “New High-Tech Enterprises” muri 2017.
Igisubizo. ibicuruzwa byawe, labels igisubizo kizatangwa uko bikwiye.
Fineco ishyira mubikorwa inshingano zumwanya,
1) Mugihe wemeje gahunda, ishami rishushanya rizohereza igishushanyo cya nyuma kugirango wemeze mbere yumusaruro.
2) Igishushanyo mbonera kizakurikirana ishami rishinzwe gutunganya kugirango ibice byose byubukorikori bitunganyirizwe neza kandi mugihe gikwiye.
3) Nyuma yibice byose birangiye, uwashushanyije kwimura inshingano kububiko bwinteko, bigomba guteranya ibikoresho mugihe.
4) Inshingano yimuriwe muri Adjustment Dept hamwe na mashini yateranijwe.Sales izagenzura iterambere nibitekerezo kubakiriya.
5) Nyuma yo kugenzura amashusho yumukiriya / kugenzura uruganda, kugurisha bizategura kugemura.
6) Niba umukiriya afite ikibazo mugihe cyo gusaba, Igurisha rizasaba Nyuma yo kugurisha kubikemura hamwe.
Igisubizo: Tuzagumana Igishushanyo Cyabakiriya Cyacu, Ikirangantego, na Sample kuri archives zacu, kandi ntituzigera twereka abakiriya basa.
Igisubizo: Mubisanzwe urashobora gukoresha labeler mu buryo butaziguye iyo umaze kuyakira, kuko twabihinduye neza hamwe nicyitegererezo cyawe cyangwa ibicuruzwa bisa. Usibye, igitabo cyamabwiriza na videwo bizatangwa.
Igisubizo: Kwifata wenyine.
Igisubizo: Pls itanga ibicuruzwa byawe hamwe nubunini bwa label (ishusho yicyitegererezo ni ingirakamaro), hanyuma igisubizo kiboneye kizatangwa.
Igisubizo: Turi kurubuga rutanga isoko kuva Alibaba.Ubwishingizi bwubucuruzi butanga uburinzi bufite ireme, kurinda ibicuruzwa ku gihe no kurinda ubwishyu 100%.
Igisubizo: Ibikoresho byangiritse bikozwe mubuntu kandi byoherezwa kubuntu mugihe cya garanti yumwaka.

robotstxt: allowed

filter: keep


text:
Umujyi wa Musanze ufite ibyiza nyaburanga byinshi byo gusura harimo kuba ari umujyi uri ku birenge by’ ibirunga, imirima y’ingano, ibirayi, umugezi wa Mukungwa, umusozi wa Muhoza, uduce tuzwi mu mujyi cyane nka Younde, Ibereshi, mu nyengero z’umujyi kandi wasura Ishyamba rya Buhanga, ubuvumo bwa Musanze n’ibindi .
Muri uyu mujyi hari ikintu ukwiriye kongera ku rutonde rw’ibyo ukwiriye gusura”Karisoke Exhibit” ni ahantu ukwiriye kongera mu bintu uzasura mu mujyi wa Musanze.
Karisoke Exhibition ni impurika ry’ibikorwa bya Dr Dian Fossey wamenyekanye ku izina rya Nyiramacibiri ribera mu Kigo yashinze cyitwa The Dian Fossey Gorilla Fund .Ni ahantu ubasha kumenya amateka n’ibikorwa by’iki kigo mu kubugabunga urusobe rw’ibinyabuzima, gufasha abaturiye pariki, ubufatanye mu gukora ubushakashatsi ku mibereho y’ingagi, kumenya abaganga bazitaho, uko bakorana n'ibindi bihugu birimo Uganda na RDC.
Muri iki kigo kandi ni hamwe mu hantu nk’umuntu watembereye I Musanze iwabo w’ingagi! Gorilla’s home! Aha hantu hagufasha kumenya ibintu byinshi ku ngagi,ukozibaho mu muryago,uko zitorana udusimba ku mubiri, zikina, ibyo zirya n’ibindi byinshi.
The Dian Fossey Gorilla Fund International ikorera mu mujyi wa Musanze, ku muhanda ugana i Rubavu hirya gato y’ishuri rya Polisi, iruhande rwa Karere ka Musanze.
Gusura ni Ubuntu! Impano iremewe. Kuva kuwa Mbere-Kuwa Gatanu (9Am-4Pm).


text:
Sinzibagirwa abanyeshuri batandatu nigishije bose baratsinda...
Henriette yigisha amategeko y’umuhanda no gutwara imodoka. Muri zo harimo n’izikora imihanda ndetse n’iziterura imizigo iremereye. Ni umurimo akorana akanyamuneza. Kubera ko ngo yifuje kuwukora kuva mu bwana bwe, akigera ku myaka 15, yahise atangira kwiga amategeko y’umuhanda. Aganira na Ni Nyampinga yatubwiye icyamuteye gutangira uru rugendo akiri muto.
“Mfite imyaka 12 najyaga nsura marume nkabona uko atwara imodoka nkumva nange nifuje kubimenya.” Uyu ni Henriette kuri ubu ufite imyaka 22, wasobanuriye Ni Nyampinga ko imbarutso yo kwiga imodoka yabaye ubwo umwana wa nyirarume yarwaraga akarembera mu rugo kandi hari imodoka, akabura umujyana kwa muganga kuko umubyeyi we atari ahari. Uwo munsi ngo Henriette yiyumvisemo ubushake bwo kumenya gutwara imodoka ariko ngo nta cyo yari afite yabikoraho icyo gihe. Henriette
Henriette ngo ageze mu mwaka wa gatatu w’amashuri yisumbuye, iwabo babuze ubushobozi bwo gukomeza kumwishyurira maze bituma ahagarika ishuri. Ku bw’amahirwe umwaka w’amashuri wenda kurangira, habonetse amafaranga make, maze Henriette abona adashobora kwiga igihembwe cya nyuma kandi ibindi atarabyize. Yahise yibuka ko hari inzozi amaranye igihe, binahurirana n’uko ababyeyi be bamubajije ikindi yumva yakwiga, abasubiza atazuyaje ati: “Ndashaka kwiga gutwara imodoka.”
Nyuma y’ikiganiro kirekire na papa we kuri iyi ngingo, yamushakiye ishuri aratangira. Yagezemo afite imyaka 15, ari na we muto mu ishuri, bigatuma agorwa no kwisanzura ariko aza kumenyera. Umunsi umwe yaciwe intege no kuba adafite indangamuntu kandi yari ageze igihe cyo gukora ikizamini cy’amategeko y’umuhanda, kandi bisaba kuba ufite indangamuntu. “Byarambabaje. Gusa nakomeje kwiga amezi umunani yaburaga ngo nuzuze imyaka kandi abandi biga ukwezi kumwe gusa.” Akibona indangamuntu yakoze ikizamini aratsinda, aza no kugera ku ruhushya rwa burundu (permis) rwo gutwara imodoka n’izindi mashini. Henriette
Henriette akibona “perimi” yatangiye gukora akazi ko gutwara imodoka, none ubu yigisha kuzitwara ndetse n’amategeko y’umuhanda. “Uwanyigishije yarampamagaye ambwira ko ashaka kumpa akazi ko kwigisha gutwara imodoka kuko nagize amanota menshi, ambaza niba nabyemera, nange sinazuyaza ndabyemera.” “Sinzibagirwa abanyeshuri batandatu nigishije bose baratsinda maze bagaruka kunshimira biranshimisha.” Ibi yabivuze yemeza ko ashimishwa n’akamaro ibyo yagezeho biri kugirira abandi.
Ngo n’ubwo inzozi ze yazigezeho, aracyafite izindi. Ngo arifuza kuzashinga ikigo k’ishuri kigisha amategeko y’umuhanda no gutwara imodoka, kikamwitirirwa. Yongeraho ati: “Ndashaka kuzasubira kwiga kuko ishuri ni ingenzi kandi rizamfasha mu mwuga wange.” Yasoje asobanura ko gusubira mu ishuri bizamufasha kuyobora neza ikigo azashinga.


text:
Kuwa 29 Gicurasi nibwo buri mwaka hizihizwa Umunsi mpuzamahanga w’Ubutumwa bw’amahoro bw’Umuryango w’Abibumbye.
Uwo muryango watangaje ko "Ari umwanya wo kuzirikana ku musanzu ntagereranywa w’abasirikare, abapolisi n’abasivili mu nshingano z’Umuryango no kunamira intumwa z’amahoro hafi 4200 zatakaje ubuzima ziri mu butumwa guhera mu 1948, harimo 135 bo mu mwaka ushize."
Insanganyamatsiko y’uyu mwaka igira iti "Abantu. Amahoro. Uburumbuke. Imbaraga z’ubufatanye. (People. Peace. Progress. The Power of Partnerships.)
Umunyamabanga Mukuru w’Umuryango w’Abibumbye, Antonio Guterres, yavuze ko amahoro aboneka "iyo za guverinoma n’imiryango bihuje imbaraga mu gukemura ibibazo bihari binyuze mu biganiro, kubaka umuco wo kudahutazanya no kurengera abafite byago kurusha abandi."
Ubutumwa bwasohowe n’Umuryango w’Abibumbye buvuga ko ubutumwa bw’amahoro bumaze kurokora ubuzima butagira ingano, ndetse bwazanye amahoro n’ituze mu gihe kirekire bumaze.
Icyakora ngo ubwo butumwa ntibuhagije, kuko hakenewe ubufatanye bw’ibihugu kugira ngo amakimbirane abashe guhagarikwa ndetse haboneke n’ibisubizo bya politiki.
Ubutumwa bw’amahoro vw’Umuryango w’Abibumbye bwatangijwe ku wa 29 Gicurasi 1948, ubwo akanama gashinzwe umutekano kashyiragaho umutwe wo kujya gukurikirana ishyirwa mu bikorwa ry’amasezerao y’amahoro yari amaze gusinywa hagati ya Israel n’ibihugu by’Abarabu bituranye.
Kuva icyo gihe, abagabo n’abagore barenga miliyoni imwe bamaze koherezwa mu butumwa 72 bugamije kugarura amahoro.
Uyu munsi Ubutumwa bw’amahoro bw’Umuryango w’Abibumbye burimo abasirikare, abapolisi n’abasivili 87,000, mu butumwa 12 butandukanye.
Imibare yo kugeza ku wa 31 Werurwe 2022 igaragaza ko abantu bamaze kugwa mu butumwa bw’amahoro bose hamwe ari 4197.
Barimo abanyarwanda 65 baguye mu butumwa bwa MINUSCA (16), MINUSTAH (5), UNAMID (32), UNAMIR (1), UNMIS (1), UNMISS (9), UNMIT (1).


text:
Burera: Haracyari abaturage bafite umwanda
Ubuyobozi bw’Akarere ka Burera buvuga ko bugiye guhangana n’ikibazo cy’umwanda ukigaragara muri bamwe mu baturage.
Ubu buyobozi buvuga ko bugiye kongera gukora igenzura bajya ku rugo ku rundi nkuko babikoze mu ntangiriro za 2016.
Muri iryo genzura bakoze basanze hari abaturage 709 badafite imisarane, abararana n’amatungo 3704 n’abandi bafite umwanda ku mubiri no ku myambaro 4534.
Ubuyobozi bw’Akarere ka Burera buvuga ko nubwo hashize amezi iryo genzura ribaye, hakaba hari impunduka yabaye, hari abaturage basigaye bagifite isuku nke.
Niyo mpamvu ngo bagiye kongera gukora gahunda y’urugo ku rundi bashishikariza abaturage kugira isuku. Iyo gahunda izakorwa mu mirenge 17 igize Akarere ka Burera.
Nsabimana Fabrice, umunyamabanga nshingwabikorwa w’umurenge wa Rusarabuye, avuga ko bagiye kwongera imbaraga mu bukanguramba.
Agira ati “Icyo kibazo kiracyahari ariko ingamba ya mbere ni ugukomeza ubukangurambaga mu baturage tugenda mu rugo kurundi ndetse tugashyiraho n’ikaye ya buri rugo kubijyanye n’isuku.
Kuburyo tuhagera tukamusigira mu ikaye ibibazo biri muri urwo rugo, ubutaha tukaza kureba ko yabikosoye kugeza igihe tuzagera ku rwego abaturage bose ikibazo cy’isuku nke cyakemutse.”
Abaturage bo mu Karere ka Burera bavuga ko igituma hakiri abaturage barangwa n’isuku nke babiterwa n’imyumvire mike no kutagira imiyoboro y’amazi hafi yabo n’ubwiherero; nkuko Mpinganzima Florance abisobanura
Agira ati “Muri aka gasantere (ka Cyanika) hahurira abantu benshi kubera nta bwiherero rusange buhaba iyo bakeneye kwihagarika bajya kwihengeka munsi y’inzitiro z’abantu, icyo nacyo ni ikibazo”.
Ibitekerezo ( 1 )
Abobaturage biburera nibikosore bokudusebereza igihugucya uko kitari kd abayobozi nibabafashe bicike burundu.kd nibifashishe inama n’utugoroba twababyeyi.


text:
Ati: “umukobwa iyo yasamye hari ubwo ashobora kujya mu mihango?”
IGISUBIZO: Ntabwo umugore ashobora kujya mu mihango yarasamye. Gusa umugore ashobora kubona uturaso duke mu byumweru bibiri bya mbere, bijya bibaho. Icyo ni igihe igi rizavamo umwana riba rigeze muri nyababyeyi rimaze kwitereka aho rizakurira, kuko intangangabo n'intangangore ntibihurira muri nyababyeyi biba byahuriye mu muyoborantanga. Iyo rero umugore abonye amaraso atwite mu kindi gihe, akenshi inda iba ishatse kuvamo, cg se ikaba ivuyemo. Bivuga ngo waba uribwa cg se utaribwa, iyo ubonye amaraso kandi wari uziko utwite, ugomba guhita wihutira kujya kwa muganga.
Video Abakobwa Beza
Umukobwa iyo yasamye hari ubwo ashobora kujya mu mihango?
Ati: “umukobwa iyo yasamye hari ubwo ashobora kujya mu mihango?”


text:
Imfungwa n’abagororwa 603 bahawe impamyabushobozi mu myuga
Imfungwa n’abagororwa 603 bafungiye muri Gereza eshanu zo mu gihugu bahawe impamyabushobozi z’icyiciro cya mbere (Level 1), mu bijyanye n’imyuga n’ubumenyingiro (TVET).
Ni mu muhango ku rwego rw’igihugu wabereye kuri Gereza ya Nyarugenge iri mu Murenge wa Magereragere, kuri uyu wa Kane tariki 26 Gicurasi 2022, ukitabirwa n’abayobozi batandukanye ku rwego rw’Igihugu.
Abahawe impamyabushobozi ni abagore n’abagabo bafungiye muri gereza ya Nyarugennge, Huye, Rwamagana, Rubavu na Nyanza, barimo 209 bo muri gereza ya Nyarugenge, bose bakaba bari bamaze igihe cy’amezi atandatu bakurikirana amasomo yabo.
Abahawe impamyabushobozi bakurikiranye amasomo arimo Ubudozi, Ikoranabuhanga, Mekanike hamwe no gukora imisatsi, bikazabafasha kugira ubushobozi bwo kwiyubaka nyuma y’igifungo bakatiwe.
Uretse abagifunzwe, hari abarangije igihano cyabo bari baje kwifatanya na bagenzi babo mu muhango wo gutanga impamyabushobozi, bishimira ko imyuga bigiye muri gereza irimo kubafasha guhindura imibereho yabo.
Isaac Iyakaremye wigiye ikoranabuhanga muri geraza ya Nyarugenge mbere y’uko arangiza igihano, avuga ko mbere yari yarafungiwe ubujura bitewe nuko ntacyo yakoraga ariko ngo nyuma yo gusohoka afite ubumenyi byamufashije mu mibereho.
Ati “Nta mibereho nari mfite, ariko nkigera hano nkiga ‘computer’ nabonye ko ari ikintu cyiza cyazamfasha mu buzima. Ngisohoka nabwiye umuryango wanjye unshakira computer ndetse banshakira naho nkorera, ubu nkora design, dukora ibyapa byamamaza, invitation, ibyo n’ubumenyi nakuye hano muri gereza mu gihe cy’amezi atandatu cya gahunda ya TVET, kandi nkimara kugera hanze nahise ntangira gukora ku mafaranga kubera ubumenyi nakuye hano”.
Sifa Dusabe amaze igihe kirenga imyaka 18 afungiye icyaha cya Jenoside, akaba ari hafi kurangiza igihano yakatiwe cy’imyaka 19, avuga ko igikorwa cyo kwigishwa kidasanzwe bakorewe kuko bitwaga abanyabyaha.
Ati “Nabikunze kuko ni amarembo badufunguriye atwinjiza mu buzima bwiza, mfite intumbero yo gushinga aho badodera ngakoresha abakozi benshi kugira ngo abantu bangirireho umugisha mbashe kwiteza imbere. Nzashyiramo n’ibindi bikorwa kuko nize n’ibindi bintu nko gukora amasaro mu mpapuro ku buryo nakora amaherena, ibinigi, abazajya baza kudodesha tukabahamo impano bijyanye”.
Uretse kwishimira ko bize imyuga izabafasha kwiyubaka nyuma y’igifungo, icyo imfungwa n’abagororwa bahurizaho ni uburyo bafashwe neza muri gereza, kuko icyo bemererwa n’amategeko cyose bakibona nk’uko bikwiye.
Komiseri Mukuru w’Urwego rw’igihugu rw’imfungwa n’abagororwa (RCS), CG Juvenal Marizamunda, avuga ko mu busesenguzi bakoze basanze abagera hafi kuri 80% by’abacumbikiwe muri gereza ari abatarabashije kwiga amashuri menshi, kuko benshi muri bo bagarukiye mu wa gatandatu w’abanza.
Ati “Iyo urebye nanone usanga abagera kuri 60% bafite munsi y’imyaka 40, abenshi muri bo usanga bafungiye ubujura, gukubita no gukomeretsa, ibiyobyabwenge, gufata ku ngufu n’ibindi. Zimwe mu mpamvu zikomeye zituma urubyiruko rwishora mu byaha ni ukuba imburamukoro, kandi bakeneye kubaho bagashaka ibisubizo by’ibibazo bafite bibashora mu byaha”.
Umunyamabanga wa Leta ushinzwe Tekiniki, imyuga, ubumenyingiro n’ikoranabuhanga muri Minisiteri y’Uburezi, Claudette Irere, yavuze ko gahunda yo kwigisha imyuga n’ubumenyingiro RCS yatangije izafasha mu cyerekezo cy’Igihugu cya 2024.
Yagize ati “Ibi bizafasha mu cyerekezo cy’igihugu cya gahunda y’iterambere, aho mu mwaka wa 2024, nibura 60% by’abarangiza icyiciro rusange cy’amashuri yisumbuye bazagana imyuga n’ubumengiro”.
Minisitiri w’umutekano w’imbere mu gihugu, Alfred Gasana, yasabye abarangije amasomo yabo ko yazababera impamba igihe bazaba barangije igihano, bakazirinda kongera kwishora mu bikorwa bibaganisha mu byaha, ariko kandi ngo urwego ahagarariye ruzakomeza gukora ubuvugizi ku mbogamizi zikigaragara muri gereza.
Ati “Ndizeza ubuyobozi bukuru bwa RCS ko Guverinoma izakomeza kubafasha kubaka ubushobozi, kugira ngo mukomeze kurangiza inshingano zo kugorora abanyabyaha mwashyikirijwe n’inkiko”.
Gereza ya Nyarugenge irimo imfungwa n’abagororwa bahoze bafungiye muri 1930, ndetse na gereza ya Gasabo yabaga ku Kimironko mbere y’uko bimurirwa i Mageragere mu mwaka wa 2016, kuri ubu ikaba ifungiwemo abagera ku 11801, barimo abagabo 10780 n’abagore 1021. Muri iyo gereza harimo kandi abana 137 bari munsi y’imyaka itanu.
Kureba andi mafoto menshi, kanda HANO
Umva muri iyi Video Nsabimana Callixte (Sankara) asobanura uko babayeho muri Gereza:


text:
Mu ijoro rishyira tariki ya 6 Gicurasi 2019, zimwe mu nyubako zigize ishuri ryisumbuye rya Rejina Pacis riherereye mu murenge wa Bungwe zagurukijwe n’umuyaga.
Umuyobozi w’iri shuri, Habiyaremye Jean Damascene yemeje aya makuru agira ati ’’Muri iri joro ryakeye imvura ivanze n’umuyaga mwinshi yagurukanye ibyumba bitatu, ariko tugira amahirwe nta muntu wahaburiye ubuzima’’.
Habiyaremye yabwiye NONAHA.com ko iri shuri ryubatswe mu mwaka 2014, aho riri hakaba ari ahantu hejuru ku buryo umuyaga kwangiza inyubako byoroshye.
Anavuga kandi ko abaturage baturanye na ryo baraye hanze kubera umuyaga wari mwinshi ariko nta yandi mazu yagurutse.
Umuyobozi w’Akarere ka Burera wungirije ushinzwe imibereho myiza y’abaturage, Habyarimana Jean Baptiste, yavuze ko bakoze ibishoboka byose ngo abanyeshuri badahagarika amasomo, bakaba bafashe ibyumba byari bisanzwe bikoreshwa iyindi mirimo birimo icyumba kifashishwaga n’abarezi kandi ko bagiye gushaka uburyo baha amabati iri shuri kuko inkuta zitangiritse, kugirango nko mu gihe cy’ibyumweru bibiri cyangwa bitatu ibi byumba byongere bikoreshwe.


text:
Kogosha ingohe ni bimwe mu biharawe ahanini n’ab’igitsina gore, aho usanga ibitsike bisimbuzwa imirongo y’amabara bifuza. Ibi bikaba bikorwa, hifashishijwe ibikoresho byogosha binyuranye cyangwa hifashishijwe ibyuma byabugenewe bikoresha ingufu z’amashanyarazi, binakoreshwa mu buvuzi (epilation au laser). Ubu buryo ngo bukaba bushobora kugira ingaruka ku ruhu ari na bwo twibandaho cyane muri iyi nkuru.Nk’uko tubikesha urubuga www.aufeminin.com, ngo ubu buryo bwo kogosha ingohe hakoreshejwe icyuma gikoreshwa mu buvuzi laser, bushobora gutera ingaruka nko kubabuka k’uruhu, kubyimbirwa, kuba uruhu rwakwijima cyangwa rugasesa amabara; gusa ngo izi ngaruka ntizikunze kubaho cyane.
Nk’uko uru rubuga rukomeza rubitangaza, ngo ubu buryo iyo budakozwe neza kandi ngo bikorwe n’umuntu ubizi neza, ngo umuntu ashobora gukurizamo ingaruka zo kugira inkovu ahogoshwe, bityo akagira ubusembwa atabyifuzaga aho kongera ubwiza yishakiraga. Umuntu kandi ngo ashobora gukurizamo ibibazo by’amaso, igihe cyose ubu buryo bukozwe hatabayeho kurinda amaso bihagije cyane cyane izuba mu gihe hakoreshwa ubu buryo bwa laser, kuko hari ubwoko bw’imirasire ishobora kwangiza uruhu.
Dore inama zigirwa ababikora mu rwego rwo kwirinda ingaruka zitandukanye:
Ni byiza ko wizera niba umuntu ukoresha ubu buryo abifitiye ubumenyi buhagije ku buryo abikora ntibitere ingaruka k’ubikorerwa. Mu kubikora kandi ugomba kurinda amaso yawe neza, ugahitamo uburyo bunoze bwo kogosha ingohe ukurikije uruhu rwawe uko ruteye, ubundi ukarinda uruhu rwawe n’ubuzima bwawe ingaruka zitandukanye twabonye z’uku kogosha ingohe hakoreshejwe igikoresho gikoreshwa mu buvuzi bita laser. Ibindi bibazo binyuranye wahura na byo, wibuke kwihutira kubaza muganga ubihugukiwe kuko ni ingirakamaro.


text:
Kamonyi, iwabo w’urugerero barasabwa gukomera ku mihigo besheje
Intore zo ku rugerero z’akarere ka Kamonyi zashimiwe zigabirwa inka y’indashyikirwa nk’akarere kahize utundi mu ntara y’Amajyepfo mu bikorwa by’urugerero icyiciro cya 9, ni umuhigo basabwa gukomeraho, bakirinda gutana.
Mu gusoza ibikorwa by’urugerero byakozwe mu mpera z’icyumweru gishize, akarere ka Kamonyi kashimiwe ibyo bikorwa by’intore zari ku rugerero zakoze ibifite agaciro ka miliyoni 60, mu bikorwa bifite agaciro ka miliyari ebyiri byakozwe n’intore zose mu gihugu.
Akarere ka Kamonyi katangirijwemo urugerero kari gatuyemo umwami Cyirima Ii Rujugira. Amateka avuga ko ku ngoma ya Cyirima II Rujugira ubwo ababisha bari bateye u Rwanda baturutse imbande zose, umwami yahamagariye intore ku rugerero zishobora kunesha abanzi bose bari barwugarije bakurizaho imvugo igira iti; “U Rwanda ruratera ntiruterwa”.
Aka karere kaje ku mwanya wa gatatu mu rwego rw’igihugu, Guverineri w’Intara y’Amajyepfo, Kayitesi Alice asaba uru rubyiruko n’akarere muri rusange gukomera ku muco wabaranze wo gukora ibikorwa bigamije imibereho myiza y’abanyarwanda.
Ati “Mbashimiye umuco w’ubwitange mwagize mwiyemeza gukora ibikorwa by’ingirakamaro ku muryango nyarwanda.”
Yungamo ko uruhare rwabo rutarangiriye aho. Ati ” Urugerero ruciye ingando rugira igihe rugenwa ariko intore ihoraho, ibikorwa byiza bihoraho, nicyo tubasaba rero; gukomera ku ndangagaciro mwigishijwe zikabaranga aho muzaba muri hose.
Ku ruhande rwa Minisiteri y’Ubumwe bw’abanyarwanda n’inshingano mboneragihugu isaba izo ntore kuguma mu ngamba.
Umunyamabanga uhoraho muri iyo Minisiteri Munezero Clarisse agira ati “Urugerero ni umwanya mwiza ku rubyiruko wo gutanga umusanzu wo guteza imbere igihugu cyacu, kuko bagira umwanya wo gukemura ibibazo bibangamiye imibereho myiza bakoresheje imbaraga n’ubumenyi bwabo, turabasaba rero gukomeza muri icyo cyerekezo….”
Umuyobozi w’akarere ka Kamonyi Dr Nahayo Sylvere avuga ko uru rubyiruko rwakoze ibikorwa birimo ibigamije imibereho myiza y’abaturage twubaka amarerero muri buri murenge w’aka karere ndetse n’ibiro by’umudugudu, babungabunze ibikorwa remezo birimo gusana imihanda, gusana no kuvugurura inyubako za leta n’ubusitani.
Intore yo ku mukondo, ihagarariye izindi mu murenge wa Rukoma Niyongira Evariste ashima Umukuru the w’Igihugu wagaruye itorero, aho asaba abayobozi bamugeraho byoroshye kumushimira kugaruraho itorerero ryatumye rubyiruko rwigishwa indangagaciro z’abanyarwanda. Bityo akizeza ko bazakomeA imihigo yo gutsinda nk’abatojwe.
Urugerero ni kimwe mu biteganijwe mu itegeko nshinga rya 2003 nkuko ryavuguruwe kugeza ubu mu ngingo ya 47 riteganya ko, “ Abenegihugu bose bafite inshingano zo kugira uruhare mu iterambere ry’igihugu, bitabira umurimo no kubumbatira amahoro, demokarasi ubutabera n’uburinganire mu mibereho y’abaturage no kugira uruhare mu kurengera igihugu cyabo.”
Mu 2007, Umukuru w’Igihugu yatangije Itorero ry’Igihugu rigereranywa n’intangiro ry’Urugerero.
Kuva muri 2012, abarangije amashuri yisumbuye bakoraga ibikorwa by’Urugerero mu biruhuko, ubu bikaba ari icyiciro cya cyenda.
Urugerero rwatangiye ku ngoma ya Cyirima II Rujugira umwe mu bami b’u Rwanda. Hari itorero ry’umuryango, hakaba itorero ry’umutware muri buri ntara, naho itorero ry’ibwami rikitwa Kaminuza.
Mu Itorero hatangwaga inyigisho zikubiye mu bice bitatu bigizwe n’Uburere mboneragihugu bwavugaga ku mateka yu Rwanda n’Akarere, ubumenyi bw’isi , umuco nyarwanda, ubusizi n’ubuvanganzo, umuziki, kuvuga mu ruhame n’impaka zubaka. Harimo kandi igice kigizwe n’ubumenyi bwa gisirikare.


text:
Sibel Bargu wa LSU, hamwe na Ana Garcia wahoze ari umunyeshuri wahawe impamyabumenyi, bo mu ishami ry’inyanja n’ubumenyi bw’inyanja mu ishuri rya LSU ry’Inyanja n’ibidukikije, bavumbuye algae zifite ubumara mu turere twinshi, twa kure two mu nyanja ifunguye bwa mbere. Ibyavuye mu bushakashatsi biherutse gusohoka mu kinyamakuru kimwe cya siyansi kizwi cyane, Proceedings of the National Academy of Science, cyangwa PNAS.
Indabyo zangiza za algal, cyangwa HABs, bivugwa ko ziyongera haba mubutaka ndetse no mubihe byinshi kuruhande rwinyanja ituwe. Ubushakashatsi bwa Bargu bwerekana ko diatom iboneka hose Pseudo-nitzschia - alga itanga neurotoxine, aside domoic, cyangwa DA, mukarere ka nyanja - mubyukuri nayo itanga DA ahantu henshi muri pasifika ifunguye. Kuba hari ubwo burozi bukomeye ahantu h'amazi maremare biteye impungenge, bitewe nuko mumazi yinyanja, aho ubushakashatsi bwakorewe, DA ishobora kwinjira murwego rwibiryo, bigatuma ihagarikwa ryuburobyi bumwe na bumwe ndetse n’uburozi bw’inyamabere n’inyoni zirisha ku byanduye. amafi. Ikibazo gihangayikishije cyane, ni uko kongeramo ibyuma mu mazi yo mu nyanja - imwe mu ngamba zikunze gutangwa mu kugabanya ubushyuhe bw’isi - bigaragara ko ubu bishobora kuvamo uburabyo bw’ubumara mu nyanja.
Kubera ko ibyuma byongewemo nubukorikori byongewe mumazi yinyanja bishobora kuvamo phytoplankton kumera ahantu hanini hinyanja ibura ibyuma, kandi nanone kubera ko phytoplankton ifata dioxyde de carbone hamwe nicyuma usibye amazi yinyanja, byavuzwe ko ari a umuti wo kurwanya ubushyuhe bwisi. Ahanini, imikurire mishya yingirabuzimafatizo ikurura dioxyde de carbone mu nyanja, bikagabanya ubwinshi bwa gaze mu kirere bityo bikagabanya ingaruka zayo zo gushyuha. Nyamara, selile zimeze nka Pseudo-nitzschia zimaze igihe zizwiho kuba abantu benshi mubushakashatsi bwakozwe bwo gufumbira ibyuma byakorewe mu nyanja mumyaka irenga icumi.
Kugira ngo ikibazo cya neurotoxine DA gishoboke mu turere aho Pseudo-nitzschia ibera mu nyanja ifunguye, Bargu ndetse n'umwe mu banditsi b'impapuro, Mary Silver wo muri kaminuza ya Californiya, Santa Cruz, cyangwa UCSC, yashakishije inkunga mu 2007 kuva muri National Science Foundation gushakisha abakora uburozi mu nyanja. Binjiye muri Ken Bruland, umwarimu w’ubumenyi bw’inyanja muri UCSC, mu rugendo rw’ubushakashatsi rwo kwiga chimie fer mu mazi yo mu nyanja ya Alaska. Muri uru rugendo, bakusanyije amazi y’amazi basanga algae nuburozi bwayo hafi y’ibidukikije byo mu nyanja hafi ya byose mu karere. Ibi byatumye basuzuma ibyakera, bibitswe kubindi bibanza bikikije pasifika, hanyuma bongera kubona uburozi mubitegererezo byinshi.
Hanyuma, babifashijwemo na Kenneth Coale, umuyobozi wa laboratoire ya Moss Landing Marine akaba n'umushakashatsi mukuru ku ngendo nyinshi zakoze ubushakashatsi bwo gutunganya ibyuma bya kera muri pasifika, bakuyemo ingero basanga Pseudo-nitzschia ndetse n'uburozi bwinshi. Ubushakashatsi bwabo bwerekana ko gukungahaza ibyuma bitera uburozi bwinshi mu nyanja ifunguye, rimwe na rimwe bikagera nko mu turere two ku nkombe, aho usanga impfu z’inyoni n’inyamabere. Abanditsi b'uru rupapuro rwa PNAS bavuze kandi ko gukungahaza ibyuma bishobora kubaho mu buryo busanzwe, byerekana ko uburozi bwinshi bushobora no kuba bwarabaye igihe icyuma cyongerwaga n'umukungugu uhuhwa n'umuyaga hamwe n'ibindi bihe ndetse na geologiya.
Bargu, ushinzwe iperereza ry’ibanze ku kigobe cya Alaska phytoplankton, yari ashinzwe kumenya amoko yose ya Pseudo-nitzschia no gupima uburozi muri uwo mushinga. Usibye Bargu n'uwahoze ari umunyeshuri wahawe impamyabumenyi Garcia, abanditsi b'impapuro za PNAS barimo Silver, Coale, Ken Bruland, Susan Coale na Kathryn Roberts muri UCSC; na Claudia Benitez-Nelson na Emily Sekula-Wood muri kaminuza ya Caroline yepfo. Ubu bushakashatsi bwatewe inkunga na National Science Foundation, Ishami ry’ingufu muri Amerika hamwe n’ibiro by’ubushakashatsi bw’amato muri Amerika.
Ingaruka zituruka kuri HABs nazo zagiye zishishikazwa n'akarere mu kigobe cya majyaruguru ya Mexico. Mu ngaruka nyinshi za HAB muri kano karere, izatewe nuburabyo bwinyanja bwubwoko bwa diatoms Pseudo-nitzschia hamwe na DA bifitanye isano birahangayikishije cyane. Ubushakashatsi bwakozwe ku mazi yo ku nkombe za Louisiana no ku nkombe za estuarine bwerekanye ko habaho uburozi bwa Pseudo-nitzschia, akenshi bukaba butera uburabyo buri mwaka hagaragara amashurwe arenga miriyoni zifite uburozi kuri litiro. Ibitekerezo byubu byerekana impinga yumwaka muri Pseudo-nitzschia birashoboka ko ibaho mugihe cyumwuzure wimpeshyi yumugezi wa Mississippi.
Ubushakashatsi bukomeje gukorwa na laboratoire ya Bargu burimo kwiga urugero rwa Pseudo-nitzschia nuburozi bwayo, ugasanga Pseudo-nitzschia itanga DA ikunze kuboneka mumazi ya Louisiana hafi yinkombe no ku nkombe. Itsinda rye ry’ubushakashatsi rimaze kubona urugero rwa DA mu mazi ndetse no ku rugero ruciriritse muri gulf menhaden kuva Terrebone Bay, La., Uburobyi bwa kabiri muri Amerika.
Bargu yiga byumwihariko ingaruka zibi bibabi kurubuga rwibiribwa, agerageza kumva neza ingaruka imikurire nkiyi ishobora kugira kurwego rukurikira urwego rwibiryo. Avuga ko ubu ari ngombwa kumva urugero rw’uburozi bwa algal muri ako gace n'impamvu zibitera.
Ati: "Urebye ko dushingiye ku nganda zo mu nyanja hano, ni ngombwa kumenya hanyuma tukagabanya ibitera uburabyo bwa algal." Ati: "Gusa mu gukurikirana no gukemura ibitera uburabyo ni bwo dushobora kurinda uburobyi bwacu ndetse n'abantu babeshaho."
Bikunzwe cyane
Binyuze muri AI, Suntrap Yavumbuye Igitangaza Ibiyobyabwenge Kurwanya COVID-19 N'ibyorezo bindi
Suntrap yafashe iyambere mugushiraho IDDNU
Umushakashatsi avuga ko akababaro ka psychosocial gatuma abantu barushaho kugira intege nke kuri COVID-19
Umushakashatsi Sheldon Cohen yizera ko ibintu bitwara, imibereho, na psychologiya byongera kwandura virusi zo mu buhumekero
Abashakashatsi bahindukirira inyanja bashaka imiti mishya
Imiti irokora ubuzima irashobora gukomoka kubinyabuzima byinshi byo mu nyanja
Umugabo Yavumbuye Kubaga Yakuweho Testicle Yibeshya Mugihe cyo Gukora
Umugabo wo muri Pennsylvaniyani aherutse gutsindira mu rubanza nyuma yo kurega umuganga ko yakuyeho impanuka mu buryo butunguranye mu gihe cyo kubagwa
Umubyibuho ukabije' Umugore Yavumbuye Afite Ibiro 140 bya Ovarian Tumor
Nyuma yimyaka yo kugerageza kunanuka, umugore wibiro 365 yamenye ko afite ikibyimba hafi kimwe cya kabiri cyibiro byumubiri


text:
Mukashema abuzwa uburenganzira ku mitungo ye n’abana be
Urugo n’amatungo umuntu abiragwa n’ababyeyi be ariko umugore witonda umuhabwa n’Uwiteka( Imigani 19:14) uwo twahaye izina rya Mukashema yagiranye amakimbirane n’umugabo we, aho yamubujijwe uburenganzira bwo kwirerera abana ndetse no guterwa ubwoba ko acumbikiwe munzu ye.
Ni umuryango utuye mu Karere ka Gasabo Umurenge wa Gisozi mu Kagali ka Ruhango umudugudu wa Ntora. N’ubwo nta sezerano ryemewe n’amategeko bagiranye ariko barabyaranye aho bafitanye abana batatu, abahungu babiri hamwe n’umukobwa, bakaba bafite ndetse n’inzu bubatse bari kumwe.
Umugore avuga ko yasabye umugabo ko bagura ikibanza ndetse yemera ko azamwongerera ku mafaranga umugabo yarafite kugira ngo babashe kubona aho baba, aho amariye kukigura umugore afata ku mutungo yarafite aha umugabo miliyoni n’igice ngo yubake kugira ngo bave mu bukode.
Nyuma yo kutumvikana kuko umugabo ahora ashinja umugore we ubusambanyi, Mukashema Jeannette, ajya gushaka icyo akora aho yakoraga ubucuruzi,bwambukiranya imipaka aho yajyaga kurangura imyenda muri Uganda akza kuyicuruza mu Rwanda.
Agira ati “Umugabo yancungishaga murumuna we wakoreraga Uganda aho yatwaraga Moto, kuko iyo nuriraga Jaguar ngiye gushaka imali umugabo yahamagaraga mwene nyina nkagera Uganda nsanga uwo murumuna we ahari ,agahita ankurikirana ibyo nakoraga byose kugeza nongeye kuyurira ngarutse i Kigali”.
Mukashema akomeza avuga ko ubwo yageraga Uganda hakba igihe aburanye na murumuna w’umugabo we bitewe kuko imodoka yatinze kuhagera cyangwa abantu benshi muri gare, uwo musore yahitaga ahamagara mukuru we akamubwira ko yabuze uwo mugore.
Aho agarukiye mu Rwanda ntabwo umugabo yabanzaga kumubaza uko byamugendekeye ahubwo yahitaga amukubita ku buryo byamuviragamo kujya kwivuza izo nkoni mu bitaro by’Akarere ka Gasabo muri one stop center.
Gutandukana no kwibwa abana
Umuyobozi w’Umudugudu wa Ntora, Ndahimana Jean Bosco yasuye uyu muryango inshuro nyinshi abagira inama, umugabo akomeza guhoza umugore ku nkeke ndetse akanamukubita. Agira ati “Tumaze kubona ko bashobora kuzicana twasabye umugabo ko yashaka ahandi aba agakomeza gutanga ibitunga umuryango we arabyemera, twatunguwe no kumva ko yashatse undi mugore ndetse asanga umwana mukuru ku ishuri hamwe n’umuhererezi arabiba arabajyana aho yimukiye yashakiye undi mugore ibintu byababaje umugore we wa mbere cyakora arabyihanganira, kuko iyo yamenyaga aho uwo mugabo atuye yahitaga ahimuka”. ibi kandi bishimangirwa na Mutwarasibo Mudagani Piloti.
Itegeko No 59/2008 ryo kuwa 10/09/2008 rikumira kandi rihana ihohoterwa iryo ariryo ryose rishingiye ku gitsina mu ngingo yaryo ya 39 itegenya uburyo ababana mu buryo budakurikije amategeko bagabana umutungo mu gihe cyo gutandukana.
Mukeshimana Jeanette atewe agahinda no kutirerera abana akaba arererwa n’uwo yita mukeba we .
Cyakora n’ubwo umugore we yamaze kubikwamo ubwoba n’umugabo we, ntabwo inzu yayigurisha ubuyobozi butabizi kuko uwayigura abaturanyi ndetse n’ubuyobozi bw’umudugudu butabizi, yahahombera kuko itegeko riri hejuru rivuga ko buri wese ayifiteho 50%.
Habimana Jean Pierre


text:
Amasomo: Yer 17, 5-8; 1Kor 15, 12.16-20; Lk 6, 17.20-26
AMAHIRWE YO KWAKIRA KRISTU
Amasomo matagatifu tuzirikanakuri iki cyumweru cya gatandatu umwaka C aradushishikariza kubarirwa mu bahire. Twiringire Uhoraho kuko atubereye ikiramiro.
Mu isomo rya mbere, umuhanuzi Yeremiya atubwiye ukwizera kw’abantu babiri: Uvumwa n’uhirwa bagereranwa kandi n’ibiti bibiri biteye ahantu hatandukanye mu rusekabuye no ku nkombe y’amazi.
Aha Yeremiya aradukebura adusaba kureba aho amizero yacu ashingiye. Niba ari mu bantu, mu binyamaboko, mu byubahiro, mu ikuzo, cyangwa se mu bindi bintu bya hano ku isi. Twaba se tumeze nka cya gati ko mu mayaga katazigera gakura ngo kagare kuko kari ahantu hashyuha h’urusekabuye, mbese nta gitaka gihari gihagije? Ntakizere cyo gukura gateze, ubuzima bwako ari buke, ntakiramiro bufite, buri mu marembera, buri mu manegeka?
Ubuzima w’ako gati ni nk’ubw’umuntu washyize amizero ye mu bintu by’isi, iteka bigahora bimuhangayikishije, ntagoheka, agahora ashaka ko byiyongera, bikamutwara uruhu n’uruhande, maze akaburira Imana umwanya mu buzima bwe. Nta byago nko kubura aho wicaza Imana mu buzima bwawe, kubera ko ibintu n’abantu byakwigaruiriye. Bene uwo muntu uburira Imana umwanya, ni ukuri ntashobora kwerera abandi imbuto Nziza, kuko ntawe utanga icyo adafite. Ubuzima buteye butyo ni bwo Yezu agarakaho mu ivanjili. Mu gihe yigishaga rubanda, akiza n’abafite indwara zitandukanye: Hari abakungu bishimye, kuko bashyikiriye; hari abijuse, abaseka n’abandi bashimishwaga no kuvugwa neza. Mu by’ukuri, aba bose barishimye, kandi bashimishijwe n’ibintu by’akanya gato.
Abo ni bo Yezu avuga ko bagowe kuko birengagije Uwabahaye, akaba ari na we wigaragariza muri aba bahirwa, aribo: abakene kuko bakeneye Imana, abashonje kuko basonzeye ubutungane, abarira kuko bababajwe n’icyaha, Abatukwa bakangwa, bagacibwa, bagahindurwa ruvumwa bazizwa kwemera no gukurikira Yezu, Umwana w’Imana n’Inkuru nziza yatuzaniye. Abo bose abasaba kwishima no kunezerwa, kuko ingororano yabo izaba nyinshi mu ijuru.
Abo kandi ni bo Umuhanuzi Yeremiya yavuze, biringiye Uhoraho maze Uhoraho akababera ikiramiro, bityo bakanezerwa hamwe na we. Kimwe na cya giti cyatewe ku nkombe y’amazi, ntacyo cyumva iyo icyokere kije, maze amababi yacyo agahora atohagiye mu gihe cy’amapfa. Nta kigikangaranya kandi ntigihwema kurumbuka imbuto. Uwakiriye Kristu ntakangaranywa n’ibitotezo, ibigereragezo n’urundi rucantege mu buzima bwe bwa gikristu, ahubwo mu gihe nk’icyo arushaho kurumbuka imbuto z’umugisha, kuko “imbuto y’umugisha yera ku giti cy’umuruho”. Birashimisha kwemera kuruhira inkuru Nziza ya Yezu Kristu umukiza w’abantu.
Pawulo mutagatifu, mu isomo rya kabiri, aradukomeza mu kwemera. Yezu Kristu watsinze urupfu akaba atyo umuzukambere mu bapfuye, natwe abamwemera, urupfu ntabubasha rudufiteho igihe cyose twemeye n’umutima wacu ko Kristu ari umukiza wacu. Ukwemera kwacu gushingiye ku rupfu n’izuka bya Kristu. Twemera kandi ko umuntu wese wizera Imana azabana na Yo mu buzima bw’iteka.
Bavandimwe, twisabire kandi dusabire n’abandi bose bashyize amizero yabo mu bantu cyangwa mu bintu, kugira ngo bahindukirire Nyagasani Nyir’Impuhwe, Ineza n’Imbabazi. Uhoraho Imana yacu ni we wakira uje wese amugana. Ni we uduhamagarira kumubera abahamya no mu bihe bikomeye akatwizeza ingororano nyinshi mu ijuru.
Dusabire kandi abarwayi by’umwihariko kuri uyu munsi mpuzamahanga wabo, tubafashishe ku byo twahawe n’Imana ku buntu, tubabe hafi tubature Yezu umukiza, kuko yumva abamutakira bose bafite umutima wiyoroheje.
Padiri Jean Claude UTAZIRUBANDA


text:
Bakiriwe mu muryango w’abanyeshuri baba pantekote(CEP-UR HUYE) muri kaminuza y’u Rwanda ishami rya Huye.
Kuri iki cyumweru tariki ya 24/11/2019,mu nama yahuje abakristu bose ( General assembly) hakiriwemo abanyeshuri bashya bari basanzwe basengera muri ADEPR ,nabifuza kuzaba abapantekote banabagezaho gahunda uyu muryango ugenderaho.
Iyi nama yahuje abakristu bose yabereye muri imwe mu nyubako za kaminuza abenshi bita batiment centrale, yatangiye saa munani n’igice, yatangijwe n’ umuyobozi wa CEP-UR HUYE,GASHUGI Yves yatangiye asaba abo bafatanyije kuyobora ko bakibwira abari bitabiriye Inama. Nyuma nibwo basabye abanyeshuri bashya ko buri wese yakivuga kugirango bamenyane arinako banabakira muri uyu muryango ( CEPURHUYE).
Nyuma yaho Umuyobozi yakomeje abwira abanyeshuri bashya uko uyu muryango ukora,anasaba ko buri wese ufite icyo ayobora muri uyu muryango(Abayobozi b’amakorari n’abamakomisiyo),ko babwira aba banyeshuri uko bakora.Abanyeshuri bashya bahawe umwanya wo kubaza ibyo batasobanukiwe neza.
Umuyobozi wa gatatu wungirije(2nd vice president), BYIRINGIRO Bienvenue Louange yahawe umwanya wo gusobanurira abari bitabiriye imwe mu mishinga CEP iteganya gukora harimo uwo kubaka urusengero aho ugeze,kugura ibyuma bya muzika nicyo CEP Isaba kugira ngo ibyo bizagerweho.
480 total views, 2 views today


text:
“Interahamwe zirica ariko Inkotanyi zirabaga” Mgr Simaragde Mbonyintege wa Diocese ya Kabgayi.
Iyi ni ifoto yakozwe(montage) yerekana ko Kagame ari umwicanyi kabuhariwe.
Gusubiza Tom Ndahiro ni “uguta inyuma ya Huye” ; ariko reka dupfe kumusubiza kuko “Ntawe uvuma iritararenga”, ahari yagira icyo yitoreramo. Turamusubiza tumwibutsa we ubwe, twibutsa abasomyi n’abakunzi b’urubuga Leprophete-Umuhanuzi ibi bikurikira :
1. Nk’uko Padiri Thomas Nahimana yabyanditse mu nyandiko ye yise “N’ububasha bw’ikuzimu ntibuteze gutsinda Kiliziya…. (Mt 16,18)” yasohotse ku urubuga Leprophete ku italiki ya 05 Gicurasi 2011, dore icyo Tom Ndahiro apfa na Kiliziya Gatolika :
“Tom Ndahiro afite aho yavomye urwango afitiye Abapadiri. Ibya Tom Ndahiro ubyumvise wese ntibyabura kumubabaza. Ni inkuru itazwi na benshi, reka tuyitangaze, ubwo igihe cyayo kirageze. Umuryango we ukomoka muri Diyosezi ya Kibungo. Ababyeyi be bari abakirisitu gatolika b’imena. Ndetse se umubyara yakoraga kuri paruwasi bikamufasha kubona udufaranga two gutunga umuryango we. Gusa rero uwo musaza yaje kugira igishuko aterura amafaranga ya paruwasi yari agenewe gufasha abakene. Padiri mukuru byaramubabaje cyane kuko yakundaga uwo musaza ariko kubera ko uwo musaza atashatse gusubiza amafaranga y’abakene yibye, Padiri mukuru yafashe icyemezo cyo kumusezerera ku kazi. Icyakurikiyeho ni uko uwo muryango wagize ibibazo by’ubukungu, maze si ugukena uratindahara ! Icyo kimwaro cyateye abo muri uwo muryango guhindura idini no kwanga kiliziya gatolika urunuka, bagahora bayivuga nabi mbese mu buryo bwo kwikura mu isoni. Ushaka kumva aho Tom Ndahiro akomora ubukana atahwemye kugaragariza Kiliziya gatolika yahera aho. Sijye wahera.
Icyitonderwa: Ntitwiriwe tuvuga utuntu twose (détails) nk’amazina y’abantu n’ay’ahantu kugira ngo hatagira uwo bibangamira. Ariko ushaka kubimenya neza azabibaze Tom Ndahiro cyangwa se natwe twazabimugezaho”.
Nta cyiza rero Tom Ndahiro ashobora kwifuriza Kiliziya Gatolika. Abonye uburyo ateranya abayigize, cyane cyane abayayiyobora, yaba ari hafi kugera ku ntego ye yo kuyisenya. Amahirwe yose ni uko atazabishobora.
2. “Interahamwe zirica, ariko Inkotanyi zo zikabaga”. Ibi ni ibyanditswe ku buryo budashidikanywa na Musenyeri Smaragde Mbonyintege, umwepiskopi wa diyosezi ya Kabgayi. Kuki tutigeze twumva Tom Ndahiro amwagana na rimwe ? Ibyo Padiri Fortunatus Rudakemwa yaba yaranditse birusha biriya ingufu ni ibihe ? Ngibi :
“Ikibazo cyo mu Rwanda si Abahutu, ikibazo ni Interahamwe. Kandi Abahutu bose si Interahamwe. Ikibazo si Abatutsi, ikibazo ni imburagasani z’Inyenzi-Inkontanyi. Kandi Abatutsi bose si Inkotanyi. Mu mateka ya vuba aha y’Urwanda, Interahamwe zishe Abatutsi benshi zitaretse n’Abahutu. Ariko rero, Inkotanyi nazo zishe Abahutu benshi b’inzirakarengane, zitaretse n’Abatutsi bamwe na bamwe. Niba utabizi, amateka ya vuba aha y’Urwanda yarakwihishe”.
Tom Ndahiro, umuhakanyi w’inzobere mu kuvanga amasaka n’amasakaramentu, ahamya ko Padiri Rudakemwa yanditse ziriya nteruro muri Dusangirijambo yitwa“Uhoraho Imana arababarira bitavugwa” ku wa 20 Gashyantare 2012. Arigiza nkana abeshya kugirango abasomyi bakeke ko hari icyo Ijambo ry’Imana rimubwiye. Rubanda bakinisha byinshi. Ntayobewe ko Padiri Rudakemwa yanditse biriya muri Gicurasi 2011, ubwo yatangazaga mu byiciro 3 inyandiko yise “Nganire na Yohani Ndorimana. Ukomye urusyo akoma n’ingasire”. Icyo gihe Ndorimana yari akiri padiri, ariko ari mu marembera yenda kuvamo, kandi agashaka gusiga yanduranije.
Igitekerezo nyamukuru cya padiri Rudakemwa cyari uko abicanyi bose bagomba guhanwa cyangwa se bakagirirwa imbabazi, bamaze kwemera icyaha cyabo no gusaba izo mbabazi nyine.
Tom natubwire niba umuntu yise Interahamwe “Imburagasani” yaba aciye igihugu umugongo cyangwa inka amabere. Narangiza, adusobanurire niba umwicanyi atari nk’undi. Kireka ahari icyaha cyaba ari ukwica Umutusti gusa, naho kwica Umuhutu, Umutwa, Umuzungu cyangwa umunyamahanga bikaba “ubutwari no gukunda igihugu”.
Ubwanditsi bwa Leprophete-Umuhanuzi
Byakuwe ku Rubuga Leprophete-Umuhanuzi


text:
Akarere ka Nyamasheke karishimira ko abaturage bakoresha neza ifumbire
Akarere ka Nyamasheke karishimira ko abaturage bagatuye bakangukiye gukoresha neza ifumbire kandi imvura ikaba yaragwiriye igihe mu gihembwe cya mbere cy’ihinga cy’umwaka wa 2013 bikazatuma umusaruro w’ubuhinzi wiyongera, nk’uko babiteganya.
Ibi byatangajwe n’umukozi ushinzwe ubuhinzi mu karere ka Nyamasheke, Sengambi Albert, ubwo kuri uyu wa gatanu, tariki 23/11/2012 yari mu nama yamuhuje n’abashinzwe ubuhinzi mu mirenge 15 igize akarere ka Nyamasheke.
Iyi nama ngarukakwezi yitabiriwe n’aba-Agronome b’imirenge igize akarere ka Nyamasheke ndetse n’abakozi b’akarere bafite ubuhinzi mu nshingano zabo, yasuzumaga imigendekere y’ibikorwa by’ubuhinzi byemejwe gushyirwa mu bikorwa muri aka karere, hagendewe ku miterere ya buri murenge.
By’umwihariko, abashinzwe ubuhinzi basuzumaga uko ishyirwa mu bikorwa ry’ibikorwa by’ubuhinzi byitaweho muri iki gihembwe cy’ihinga cya 2013 A.
Sengambi Albert, ushinzwe ubuhinzi mu karere ka Nyamasheke atangaza ko kugeza ubu inzego z’ubuhinzi muri aka karere zishimira ko abaturage bakangukiye gukoresha ifumbire kandi ngo kuba imvura yaragwiriye igihe, byatumye abaturage bahinga kare.
Cyakora ngo mu mirenge imwe n’imwe nka Gihombo, Kirimbi na Mahembe haracyari imbogamizi z’uko hari ahantu hakwiriye guhingwa, nyamara kugeza ubu hakaba hatarahingwa.
Sengambi akaba avuga ko bagiye kugeza kuri iyo mirenge imbuto y’imyumbati kandi bagashyiraho gahunda yatuma imirimo y’ihinga muri iyo mirenge igenda neza.
Abitabiriye iyi nama bunguranye ibitekerezo byatuma urwego rw’ubuhinzi muri aka karere rutera imbere, harimo no guteza imbere igihingwa cya kawa mu buryo bwo kuyitera ku biterane.
Ikindi cyagarutsweho ni ukunoza gahunda y’umuganda usanzwe wa buri kwezi ndetse n’umuganda udasanzwe washyiriweho kurwanya ibiza, by’umwihariko hibandwa ku kurwanya isuri muri aka karere.
Ntivuguruzwa Emmanuel


text:
Akarere ka Bugesera kageze he gakemura ikibazo cy’ibura ry’amazi?
Hashize igihe kitari gito havugwa ikibazo cy’ibura ry’amazi cyangwa adahagije mu duce dutandukanye tw’Akarere ka Bugesera, bikaba byari byitezwe ko icyo kibazo kizagabanuka cyangwa kikarangira mu gihe Akarere kazaba kamaze guhabwa metero kibe 10.000, ku mazi atunganywa n’uruganda rwa Kanzenze.
Urwo ruganda rutunganya metero kibe 40.000, muri zo 30.000 zikoherezwa mu Mujyi wa Kigali naho Bugesera igahabwa 10.000 nk’uko byasobanuwe na Kananga Jean Damascene, ushinzwe amazi n’isukura mu Karere ka Bugesera.
Ayo mazi yari ategerejweho igisubizo ku baturage bahoraga bataka ko batayabona, ngo Akarere ka Bugesera katangiye kuyahabwa mu 2020, ngo kuko metero kibe 10.000 ari amazi menshi, gusa ngo ntibyakunze kuyafatira rimwe kuko hari imiyoboro mito itashobora kuyakira yose icyarimwe.
Ku ikubitiro mu 2020, bafasheho metero kibe 4000, umwaka wakurikiyeho wa 2021, bagura imiyoboro bongeraho metero kibe 1000, mu gihe muri uyu mwaka wa 2022 nabwo bongeyeho 1000 ubu bakaba bageze kuri metero kibe 6,000.
Ibyo ngo ntibivuze ko izo metero kibe 4000 batarafata zisigara batazikeneye, ahubwo ngo ni uko imiyoboro igenda yagurwa buhoro buhoro bijyanye n’ubushobozi, kuko ngo ibikorwa remezo bijyanye n’amazi bihenda cyane.
Kananga avuga ko nk’Akarere bacyakira ayo mazi mu 2020, batangiye guha imirenge ya Ntarama na Nyamata, n’ubwo hari utugari tumwe na tumwe two muri iyo mirenge yombi tutarayabona, ariko nibura ubu ngo gutanga amazi muri iyo mirenge biri ku kigero cya 80%.
Mu gukwirakwiza ayo mazi mu tugari, Akarere gafatanyije na WASAC (ikigo gishinzwe gutanga amazi) n’abandi bafatanyabikorwa, bashyiraho imiyoro minini, ariko ngo hakabamo n’uruhare rw’abaturage, mu gutanga amafaranga yo gushyiraho amatiyo mato y’amazi, gucukura ahashyirwa imiyoboro…, ku buryo iyo amazi agejejwe mu kagari runaka byorohera n’abadafite ubushobozi bwinshi kwihuriza hamwe bagakora ivomo rusange bavomaho.
Ibyo rero ngo byakemuye ikibazo cy’ibura ry’amazi, cyane cyane ku batuye mu Kagari ka Kanzenze mu Murenge wa Ntarama, kuko ngo babonaga amazi bibahenze cyane, ariko ubu ngo ikibazo cyarakemutse impeshyi bazayigeramo batuje.
Ibyo binemezwa na bamwe mu batuye muri ako kagari, bavuga ko ubu ikibazo cy’amazi cyarangiye batakiyabura.
Yagize ati “Ubu dufite amazi ahagije pe, ariko mu gihe twubakaga aha dutuye hari ikibazo cy’amazi gikomeye, ayo kubakisha yaraduhenze cyane, ariko ubu arahari kandi ntakibura”.
Twagirayezu Peter, na we avuga ko niba hari ikintu cyamugoye mu Bugesera kuko yahimukiye aturutse i Kigali, ari ibura ry’amazi, kuko ngo baguraga ijerekani kuri 200Frw kandi ari urugo rurimo abana ngo bigasaba kuvomesha amafaranga hafi 2000 Frw buri munsi. Ariko ubu ngo babonye amazi, ku buryo yanayazanye iwe mu rugo.
Kuba ayo mazi yaratanzwe mu mirenge ya Ntarama na Nyamata, ngo byagabanyije ayavaga muri Ngenda ndetse n’ayavanwaga muri Kanyonyomba akazanwa i Nyamata, ubu ayo akoreshwa n’abatuye muri iyo mirenge yaturukagamo gusa.
Kananga avuga ko ubu hatahiwe Imirenge ya Mwogo na Juru, ikaba izatangira kugezwemo ayo mazi muri Nzeri uyu mwaka wa 2022 ku bufatanye bw’Akarere ka Bugesera, Umuryango utari uwa Leta ‘Water Aid’, WASAC n’abaturage.
Iyo mirenge yombi nimara guhabwa amazi nk’uko biteganyijwe ko bishobora kuba byarangiye bitarenze Werurwe 2023, ubwo ngo umurenge uzaba usigaranye ikibazo gikomeye ni uwa Rweru nk’uko Kananga abivuga.
Abatuye Umurenge wa Rweru ngo bazaba bakomeje kuvoma amazi mabi mu gihe bategereje kugerwaho n’ameza, gusa nabo ngo bazakomeza gukorerwa ubuvugizi.
Ibitekerezo ( 2 )
mutuvugirepe
kurwerubiratugoye
amazimezantaboneka
nayarahali
yibyumabapomba
byarapfuyekd
twaratangaga
imisanzunkabaturage
banzekubikora
0728948148
Amazi haracyarimo ikibazo nko mumurenge wa Nyamata mu kagari ka Kayumba mumudugudu wa karambinkubu byitwa ko hagezeamazi ariko I itonyanga biza kuburyo nabaturage bagishoka ibishanga aramavomero rusange nuko kuyajyana mungo zabatirajye kubabishoboyebyo ntibishoboka mudufashe mudukorere ubuvugizi bishoboka.


text:
Nyuma y’uko ubushakashatsi bwakozwe n’ikigo cy’igihugu cy’ibarurishamibare mu 2015 bugaragaje ko igwingira ry’abana bari munsi y’imyaka itanu riri kuri 38% mu Rwanda, igihugu cyiyemeje ko mu mwaka wa 2024 cyizaba kiri nibura kuri 19%, iri janisha akarere ka Kamonyi kakaba kariyemeje kuriza munsi nyuma y’ingamba zikomatanye kagaragaza ko kashyizeho.
Umuyobozi w’akarere ka Kamonyi, Kayitesi Alice, avuga ko ikibazo cyashyizwe mu maboko y’abafatanyabikorwa n’abaturage ngo barusheho kukigira icyabo. Yagize ati, “Tumaze kubona ko ari ikibazo kandi kinakomeye, twashyizeho gahunda zitandukanye. Igikomeye kirimo ni ukurushaho kwegera abo bana tunafatanyije n’abajyanama b’ubuzima ndetse n’abaturage muri rusange, tubagaragariza uko ikibazo kimeze no kubigiramo uruhare mu kudufasha kugikemura”.
Mu ngamba zafashwe avuga ko harimo igikoni cy’umudugudu, akarima k’igikoni ndetse no gushishikariza abaturage gutera ibiti by’imbuto, bikaba byaragabanyine iki kibazo ho hafi kimwe cya kabiri.
Umuyobozi w’akarere wungirije ushinzwe imibereho myiza y’abaturage, Uwamahoro Prisca, avuga ko hakozwe urugendo shuri bakarwigiramo ko abana bagomba kubakurikiranira mu bigo nderabuzima. Agira ati, “Twari dufite abana 700 bari mu mirire mibi, ariko nyuma y’urugendo shuri twakoze, abagera kuri 614 twahise tubasha gukemura ikibazo cyabo, abari bari mu mutuku bari 186 ariko uyu munsi hasigaye batatu. Icyo kwa muganga bakora si ibintu bikomeye ni ugufasha ababyeyi kumenya uko bategura indyo yuzuye n’uko bashobora kuyiha abana ndetse n’uburwayi bwuririra ku mirire mibi bukavurwa”.
Yongeraho kandi ko abafashijwe kuva mu kibazo cy’imirire mibi, basinya amasezerano ko abana batazayisubiramo kuko babaga bigishijwe uko bategura indyo yuzuye ndetse n’ibikenerwa babifite mu ngo.
Madamu Uwamahoro ashimangira ko mu myaka itanu iri imbere bazaba bari munsi y’igipimo igihugu cyiyemeje. Agira ati, “Ku igwingira turi kuri 33%, bijyanye n’icyerekezo cy’igihugu ko muri 2024 tugomba kuzaba turi kuri 19%. Uko tugenda dufata ingamba, twumva twe tuzaba turi munsi y’iryo janisha rivugwa, ku buryo tuzava kuri 33% tukajya kuri 15%, ariko intego ni ukugera kuri 0% kuko nta mwana w’umunyakamonyi, nta mwana w’umunyarwanda ukwiye kugwingira kandi iby’ibanze Leta ibitanga ndetse n’abaturage ubwabo babyifitiye”.
Nyirajyambere Catherine, ni umuturage wo mu murenge wa Rukoma, akagari ka Gishyeshye mu mudugudu wa Gishyeshye, ahamya ko guhinga imboga iwe byafashije umuryango we w’abantu 11 kutagira ikibazo cy’imirire mibi, agira ati, “Byamfashije ko ntasohora amafaranga njya ku isoko kugura imboga, nkurikije uko muri uyu mudugudu twashishikarijwe guhinga akarima k’igikoni, usanga nta muntu ukigura imboga ndetse nta n’umwana uri mu mirire mibi”.
Akarima k’igikoni ka Nyirajyambere
Uretse ingamba zo kwigisha abaturage uko bategurira abana indyo yuzuye mu ngo zabo, ubuyobozi bw’aka karere bunavuga ko ifu ya Shisha kibondo n’amata Leta itanga, byafashije ndetse bigikomeza kunganira akarere guhangana n’iki kibazo.


text:
Abanyabwenge ubundi bavuga ko nta kibi nko kubona umugore yarakaye,bakongera bakavuga ko umugore iyo yarakaye aba ameze nk’Intare y’ingore ,Amakosa ni kimwe mu bintu byica umubano w’abakundanye ariko na none kuyakosora nibyo bituma umubano wabo utera imbere,Guturisha umugore wawe mu gihe yarakaye ntabwo ari ibintu byoroshye ariko kandi ntabwo ari ibintu bikomeye nkuko ubicyeka.
Twabazaniye uburyo 6 ushobora gukoresha bukaguafasha guturisha umugore wawe:
1.Emera ikosa ryawe
Niba wakoze ikintu kibi cyateye umugore wawe uburakari,ikintu cya mbere cyo gukora cyigatuerisha uburakari bwe ni ukwemera ikosa ryawe.Mwereke ko we ari mukuri ko wowe uri mu makosa uburakari bwe buzagabanukaho nka 50%.
2.Muzanire impano
Wowe muzanire impano nubwo we kubera uburakari Atari bupfe kuyakira,ariko uzaba utambukije ubutumwa bumwereka ko ukimwitayeho ushaka ko umubano wanyu watera imbere,abagore bakunda gufatwa nk’abamikazi,wowe fata umugore wawe nk’umwamikazi bizatuma umujinya we ugabanuka.
3.Mukorere imwe mu mirimo
Niba yarakaye,ufite gutuma amenya ko uri gusaba imbabazi kandi ko umushaka nk’igice kinini cyawe cy’ubuzima.Iyo umufashije gukora ibintu yakoraga arabyishimira,nkubwije ukuri ko bimujya mu bwonko bwe nubwo atabasha kubikubwira,Niyo wamufasha nko koza amasahani,guteka ndetse nindi mirimo yoroheje yo mu rugo azabyakira neza nubwo adashobora kubikwereka.
4.Nubwo utabyemera,mwereke icyubahiro
Mwereke icyo cyubahiro ndetse ko nibyo avuga ubyubashye nubwo utabyemeranwa nawe,Buri mugore aho ava akagera akunda umugabo umwubaha,mwubahe mu gihe yarakaye nawe ntazigera agutakariza icyizere.
5.Mera nkaho nta kintu cyabaye
Nyuma yintonganya cyangwa ikindi kintu cyamuteye uburakari,bikaba byatuma umubano wanyu uzamo agatotsi,Inzira imwe ushobora gukoresha,ni ukumera nkaho nta kintu cyabaye,ntabwo azatuza byoroshye ariko igihe kizagera atuze;Kumera nkaho nta kintu cyabaye ntabwo ndi gusobanura ko wahunga ibibazo wateje,oya!ahubwo ndashaka kuvuga ko wowe wamera nkaho nta kintu cyakubayeho mbese ukamwereka ko utigeze urakara nubwo wowe ubwawe waba uziko warakaye,nibwo azatuza.
6.Iga kumugendera kure
Kumugendera kure rimwe na rimwe bishobora kuba uburyo bwiza bwo guturisha umugore wawe uburakari bugashira,Nugumya kumuvugisha mu gihe agifite umujinya,ahubwo uzajya uba uri kumukongeza-mbse ni nko gufata Peteroli maze ugasuka mu muriro.Uburyo bwiza bwo guturisha umugore wawe ni ukumuhunga ukareba aho uba ugiye mu gihe bigishyushye aho kugira ngo ukomeze umukongeze.
Ibi nibyorwose


text:
Umugore ugeze mu gihe cyo kutabyara ngo akunze guhura n’ibibazo bitandukanye harimo no kubura ibitotsi cyangwa se kubura umutekano muri we. Gusa burya umuntu ikimubaho cyose iyo acyitwayemo neza usanga bigize umumaro ku buryo aba atacyumva ingaruka z’ibyamubayeho. TopSante yanditse ko abantu barenga za miliyoni ku isi bakunda guhura n’ikibazo cyo kubura ibitotsi, ariko ni byiza kumenya impamvu zaba zifasha kugira icyo kibazo.
Akenshi usanga umubyeyi ugeze muri kiriya gihe akunze kugira ibyuya nijoro maze bigatuma aruhuka nabi. Ibi ngo biba byatewe akenshi n’uko imisemburo y’umugore iba yakoze ku bwonko kandi hari n’imisemburo iba irimo kugabanyuka.
Ariko ngo burya hari n’abakobwa babura ibitotsi mu gihe cyabo cy’imihango kubera cya kibazo cy’imisemburo iba yagize impinduka.
Gusa iyo umugore amaze kumenyera iki gihe cyo gucura arongera agasubirana nka mbere, ubwonko bwe buba bwarongeye kumenyera kuko ataba agikanguka uko abonye nijoro.
Niba ibi bikubaho ugeze iki gihe ni ukwihangana mu gihe wagize ibyuya bikabije ugahindura amashuka kugira ngo wongere ugerageze ibitotsi kuko bigera aho bikarangira.
Video Abakobwa Beza
Umugore wacuze (Menopause) akunda kutagira ibitotsi
Umugore ugeze mu gihe cyo kutabyara ngo akunze guhura n’ibibazo bitandukanye harimo no kubura ibitotsi cyangwa se kubura umutekano muri we. Gusa burya umuntu ikimubaho cyose iyo acyitwayemo neza usanga bigize umumaro ku buryo aba atacyumva ingaruka z’ibyamubayeho. TopSante yanditse ko abantu barenga za miliyoni ku isi bakunda guhura n’ikibazo cyo kubura ibitotsi, ariko ni byiza kumenya impamvu zaba zifasha kugira icyo kibazo.
Labels: abagore


text:
5TYM-650 CORN THREHSER
Ibisobanuro birambuye
Ibiranga ibicuruzwa
Ibiranga
Igice kinini cyakazi cyibigori ni rotor yashyizwe kumashini.Rotor izunguruka ku muvuduko mwinshi kandi ikubita ingoma kugirango ikubite.Ibinyampeke bitandukanijwe nu mwobo, ibigori bisohoka mu murizo wimashini, naho silike y ibigori hamwe nuruhu bisohoka muri tuyere.Icyambu cyo kugaburira giherereye mugice cyo hejuru cyimashini.Ibigori byibigori byinjira mu cyumba cyo guhunika binyuze ku cyambu cyo kugaburira.Mu cyumba cyo gukubitiramo, intete z'ibigori zigwa ku ngaruka za rotor yihuta cyane, hanyuma zigatandukana binyuze mu mwobo.Hano hari urujijo mu gice cyo hepfo yibiryo byinjira kugirango wirinde kugwa Kugabanuka kwibigori byibigori birababaza abantu, kandi nibikoresho bikoreshwa cyane mubukungu.Amashanyarazi mashya y'ibigori afite ibyiza byinshi nkubunini buto, uburemere bworoshye, kwishyiriraho byoroshye, gukora, kubungabunga, no gukora neza.Amashanyarazi y'ibigori agizwe ahanini na ecran ya ecran (ni ukuvuga ingoma), rotor, igikoresho cyo kugaburira, hamwe n'ikadiri.Mugaragaza na rotor yo hejuru igizwe na chambre.Rotor nigice cyingenzi gikora, kandi ibigori birasunikwa.Gusa narangije mucyumba cyo guhunikamo.
Guhunika ibigori byateje imbere cyane akazi ko gukuraho ibigori, bikubye inshuro amagana yo gukuramo intoki.Ubwiza bwibicuruzwa nibyiza, tekinoroji irakuze, imikorere irahagaze, imikorere irakomeye, imiterere ni shyashya, ikoranabuhanga ni ryiza, kandi nibikorwa birakomeye.Igikonoshwa gihita gitandukana, kandi igipimo cyo kuyikuramo kigeze kuri 99%, ni umufasha mwiza kubakoresha kubika umwanya, imbaraga nubushobozi.
Ibisobanuro


text:
Umusore w'umunyarwanda witwa Nyandwi Veneranda yashyize hanze inkuru ibabaje yubuzima bwe budasanzwe aho yavuze ko yavutse afite ibitsina bibiri (gabo&gore) n'amabere nk'aya bagore ndetse akaba yibaza niba azasaza ari umusaza cyangwa umukecuru.
Uyu mugabo aganira n'umunyamakuru Gerald Mbabazi yatangaje ko yamenye ubwenge asanga afite imyanya y'ibanga ibiri, ndetse ubwo yageraga mu kigero cy'imyaka 13 yatangiye kumera amabere.Ibi byatangiye kujya bitera isoni atangira kujya ayazirika ,ndetse agaterwa ipfunwe no kujya kwihagarika akicara nk'abakobwa kandi ari umuhungu.
Yagize ati':nkimara kuba mukuru nibwo natangiye kumera amabere ,bikaba inintu byambangamiraga kuba mbifite,ndetse n'ahantu ngeze bakanseka'
Uyu musore uvugana amarira menshi bikazamura amarangamutima y'abamureba yakomeje agira ati:'mbere yuko mbagisha amabere yanjye nakundaga kujya gushaka akazi ahantu ariko simpamare iminsi, kuko iyo abantu bambonaga mfite amabere baransekaga cyane bakenda kunkuramo imyenda ntangira kwanga imiterere yanjye nshaka imigozi ndayazirika.Gusa amabere yakomeje gukura aba manini.'
Uyu mugabo yakomeje avuga ko amabere ye yakuze angana nayabaore gusa yagiye kuyabagisha.Ababazwa no kuba yarashatse umugore bikabananira kubana kuko atabashaga gukuramo imyenda, ndetse no gutera inda.Avuga ko nubwo afite ibitsina bibiri ari yiyumva nk'umugabo kuko igitsina gabo cye nicyo gifata umurego ariko akihagarika asutamye nkabakobwa nabagore.Bityo ngo ibitsina bye byombi bikora imirimo ikorwa na kimwe.Ikindi gitangaje ngo udusabo twintanga twe tuba imbere mu mubiri mu gihe abandibagabo tuba inyuma.Yibaza niba asaza nkumusaza cyangwa umukecuru.
Â
Â
Â
Source : https://yegob.rw/mu-rwanda-inkuru-yumusore-ufite-imyanya-yibanga-ibiri-namabere-yabagore-akomeje-kubabaza-benshivideo/


text:
Ibn Fadi Al-Umari, ni Umunya-Misiri wanditse igitabo mu 1342 maze agaragaza ko mbere y’urugendo rwambuka inyanja ya Atlantique rwakozwe na Christophe Colomb ajya muri Amerika, hari harabayeho izindi ngendo ebyiri kandi zombi zikaba zarakozwe ku bwa Mansa Abubakari II wabaye Umwami wa Mali hagati yo mu 1300 no mu 1312.
Urubuga rukunda kugaruka cyane ku mateka ya Afurika, The African History rwerekana ko mu myaka ya kera, abaturage bo mu Bwami bwa Mali, bizeraga ko impera y’Isi ari inkombe y’Inyanja ya Atlantique ariko ibi uwari Umwami wabo, Mansa Abubakari II akaba atarajyaga yemeranwa nabyo na gato.
Ku bw’ububasha yari afite, yashatse kwimara amatsiko maze yohereza ubwato buto bugera kuri 200, asaba abasare kugashya bakambukiranya Inyanja ya Atlantique bakamumenyera ikiri hakurya yayo. Uru rugendo ntirworoshye na gato kuko muri ubwo bwato bwose bwoherejwe amakuru avuga ko bumwe bwonyine ari bwo bwabashije kugaruka.
Umuyobozi w’ubwo bwato bumwe bwabashije kugaruka kubara inkuru, yavuze ko yabonye andi mato arimo kwangirikira mu nyanja umusubizo agahita afata icyemezo cyo gukata akagaruka atabashije guheza inyanja.
Umwami yateze amatwi yumva ubuhamya ahawe n’umuyobozi w’ubwo bwato, ntiyashirwa ku buryo ahubwo byarushijeho kumuzamurira inyota yo gushaka kumenya by’ukuri ikiri inyuma y’inyanja.
Mu gihe cy’Ingoma ya Abubakari II mu kinyejana cya 13, Mali ni yo yari ifite kaminuza ya kabiri (Timbuktu) imaze igihe kinini kurusha izindi ku Isi ndetse yari inafite abanyeshuri benshi kurusha Kaminuza ya New York.
Kaminuza ya Timbuktu yari ifite amashami atandukanye yaba ay’amasomo nk’imibare, ubumenyi bw’Isi, amateka, iby’ubumenyi bw’ikirere n’isanzure, ubutabire ndetse n’amasomo arebana n’idini ya Islam. Uretse ibyo kandi muri icyo gihe Mali yafatwaga nk’igicumbi cy’ubucuruzi gihuza abavuye mu mihanda itandukanye y’Isi.
Umwami Abubakar yakoranyije abubatsi b’ubwato bo muri Mali n’abo mu Misiri, abahuriza mu gace kitwa Senegambia kari mu Burengerazuba bwa Mali ahubakiwe ubwato bugera mu bihumbi bibiri ku bwo kutava ku izima kwe, intego ye kwari ukugera ku iherezo ry’inyanja ya Atlantique.
Mu 1311, Abubakar yatangaje Mansa Musa nk’uzamukorera mu ngata ku ngoma, maze muri bwa bwato bwubatswe afatamo ubugera ku 1000 anateganya ko buri bwato buzaba buziritseho ubundi buzifashishwa igihe ubundi bugize ikibazo.
Yahamagaje kandi abapfumu, abaganga, abasare n’abandi yabonagamo ubushobozi bwo kumuherekeza mu rugendo rumuganisha ku kwesa umuhigo we.
Kuko yateganyaga ko urugendo rushobora kuzamara imyaka ibiri, bwa bwato bundi 1000, babupakiyemo ibyo kurya, imiti, imbuto n’ibinyobwa maze Abubakar abasha kugera ku nkombe y’inyanja mu mwaka wakurikiyeho wa 1312.
Bimwe mu bifatwa nk’ibimenyetso simusiga byerekana ko uyu mwami yageze ku nkombe y’Inyanja ya Atlantique, ni amazina y’uduce twaho, afite aho ahuriye na Mali, nk’Icyambu cya Mandinga (Mandinga Port) , Ikibaya cya Mandinga (Mandinga Bay) ndetse n’aho basize bise Sierre de Mali, udu duce twose tukaba duherereye mu gihugu cya Haiti.
Kuba Mansa Abubakari II, yarabashije kugera ku Mugabane wa Amerika mu 1312 hanyuma Christophe Colomb akahagera mu 1492 bigaragaza ko hari ikinyuranyo kigera ku myaka 180 ndetse binavugwa ko kugira ngo uyu Mutaliyani abashe kwambuka inyanja, byamusabye kwiyambaza Umunyafurika witwa Pedro Alonso Nino wari usanzwe umenyereye ingendo zo mu mazi.
Colomb yavuze ko aho yahingukiye yahasanze Abirabura anahabona inyubako zimeze nk’imisigiti ku buryo bivugwa ko ari izubatswe n’Abanya-Mali bari barahageze mbere ye.
The African History, ivuga ko gutangaza ibi bitagamije gutesha agaciro Christophe Colomb, icyakora nubwo yubaha ibyo uyu Mutaliyani yagezeho byose n’izina riremereye mu mateka y’abavumbuzi, iki kinyamakuru cyemeza ko ibyo kuvumbura Amerika byagezweho bwa mbere n’Umwami wa Mali, Mansa Abubakari II.


text:
Umuririmbyi w’umunyabigwi mu njyana ya Rumba, M’bilia Bel yakoze igitaramo gikomeye i Kigali cyaranzwe n’imbyino zo gutigisa umubyimba n’izo kwegeranya abakundana.
Iki gitaramo cyabaye mu ijoro ryo kuri uyu wa Gatanu, tariki ya 7 Ukuboza 2018, muri Camp Kigali, cyari cyitabiriwe mu buryo bukomeye n’abingajemo abakunze umuziki mu gihe cye hadasigaye n’urubyiruko rwifuzaga kumubona atigisa umubyimba nk’uko yabikoraga.
Mbere y’uko M’bilia Bel aririmba haciyemo igihe kirekire abitabiriye bamutegereje kuko yageze ku rubyiniro ahagana saa tanu n’igice. Yabanjirijwe n’abarimo itsinda rya Makumbi Sound ryinjije abantu mu gitaramo ndetse n’umuririmbyi Mike Kayihura ufite ubuhanga bwihariye mu muziki wa Afro Soul.
Uyu musore yacurangiwe na Neptunez Band isanzwe icuranga mu bitaramo bya Kigali Jazz Junction. Mike Kayihura yaririmbye indirimbo zitandukanye ahereye ku yitwa Genda Rwanda Uri Nziza ya Orchestre Impala akurikizaho ize zirimo iyitwa Camouflage, N’Golo Kanté n’izindi.
Nyuma ye, itsinda rya Neptunez Band ryaririmbiye abitabiriye indirimbo zirimo n’iyo kubifuriza iminsi mikuru myiza ya Noheli n’Ubunani mu gihe hari hagitegerejwe M’bilia Bel.
Uyu mugore yinjiye ku rubyiniro yambaye inkweto ndende n’akenda k’umukara kamufatiriye kuva hasi kugera mu gituza n’ikamba ku mutwe… Yari yabyambariye nk’umwamikazi wa Rumba!
M’bilia Bel mbere yo gutangira igitaramo cye, yifurije amahoro Abanyarwanda, abo ku ivuko rye muri Repubulika Iharanira Demokarasi ya Congo n’abandi bose bari muri iki gitaramo ababaza niba biteguye kubyinana na we.
Yatngiye akata umuziki mu buryo bwiganjemo gutigisa umubyimba. Yageze ku ndirimbo ya kabiri abantu bose bamaze guhaguruka bamwe barimo kumufasha kubyina. Yari ari kumwe n’ababyinnyi bamufasha, indirimbo yageraga hagati agahagarika kuririmba ubundi bagakata umuziki bakoresheje ingingo zose.
Uyu mugore yari yaherekejwe n’abakobwa batatu ndetse n’umusore umwe bose bafite ubuhanga bwihariye mu gutigisa umubyimba. Abakobwa be babyinishaga igihimba n’ikibuno bamwe bikabarenga akaruru bakagashyira ku munwa! Ku bakunda izi mbyino byari uburyohe bugeretse ku bundi.
Igitaramo cya M’bilia Bel cyarimo n’injyana ya Rumba ituje kuko hari aho yageraga agasaba abitabiriye kujyana na we agira ati “Niba waje hano uri kumwe n’umukunzi wawe aka niko kanya ko kwegerana, niko kanya ko kubyina. Ndabatumiye mwese ngo dufatanye.”
Yageze aho akajya ahamagara n’abamufasha mu majwi bo muri Neptunez Band ngo baze bamufashe no kubyina Rumba, abandi bari mu bafana bakamusanga ku rubyiniro.
M’bilia Bel yaririmbye indirimbo ze zakunzwe bikomeye muri Afurika zirimo iyitwa ’Eswi Yo Wapi’, ’Shauri Yako’, ’Manzil-Manzil’ n’izindi wabonaga ko benshi bazizi kandi bakagerageza kugendana na we bamufasha kuririmba, yasoreje ku yitwa ’Nakei Nairobi’.
Abakundaga gucinya akadiho mu bihe byo hambere ntawe utaramenye ibihangano by’uyu mugore wo muri RDC wubatse amateka mu njyana ya Rumba kugeza aho bamutaziriye umwamikazi wayo muri icyo gihugu no hanze yacyo.
M’bilia Bel afite album zigera kuri 18, yashyize hanze guhera mu 1982 kugeza ku yo aherutse mu 2014 yise ‘Pantheon’. Ni umuhanzi ukoresha ingufu nyinshi ku rubyiniro, haba mu kugorora ijwi no kubyina cyane ari na byo abitabiriye igitaramo cye i Kigali batashye bavuga.
340 total views, 1 views today


text:
Izina ryo muri Bibiliya ryanditse ku kibindi cya kera
Mu mwaka wa 2012, abahanga mu byataburuwe mu matongo babonye ibimene by’ikibindi bimaze imyaka 3.000. None se ni iki cyabashishikaje? Ntibashishikajwe n’ibyo bimene ubwabyo, ahubwo bashishikajwe n’amagambo yari abyanditseho.
Igihe abo bashakashatsi baterateranyaga ibyo bimene, bashoboye gusoma amagambo yari yanditseho mu nyuguti za kera z’Abanyakanani. Hari handitseho ngo “Eshba’al Ben Beda’,” bisobanurwa ngo “Eshibali mwene Beda.” Bwari ubwa mbere abahanga babona iryo zina mu nyandiko za kera.
Hari undi muntu witwa Eshibali uvugwa muri Bibiliya, akaba yari umuhungu w’Umwami Sawuli (1 Ngoma 8:33; 9:39). Umwarimu wo muri kaminuza witwa Yosef Garfinkel wari mu bataburuye ibyo bimene, yagize ati “izina Eshibali ryabonekaga muri Bibiliya ku ngoma y’Umwami Dawidi gusa, none ribonetse no mu byataburuwe mu matongo.” Hari abumva ko iryo zina ryakoreshwaga muri icyo gihe gusa. Iki ni ikindi kimenyetso kivuye mu byataburuwe mu matongo cyemeza ko ibyo Bibiliya ivuga ari ukuri.
Ahandi hantu Eshibali avugwa muri Bibiliya, yitwa Ishibosheti, “bali” bakaba barayisimbuje “bosheti” (2 Sam 2:10). Kubera iki? Abashakashatsi babisobanura bagira bati “mu gitabo cya Kabiri cya Samweli, birashoboka ko banze gukoresha izina Eshibali kuko ryari rifitanye isano n’imana y’imvura y’Abanyakanani yitwaga Bayali. Icyakora izina ry’umwimerere . . . ryagumye mu Gitabo cy’Ibyo ku Ngoma.”


text:
Tertullien
Tertullien (/ tərˈtʌliən /; Ikilatini: Quintus Septimius Florens Tertullianus; nko mu 155 - nko mu 240? AD) Mu nkomoko ya Berber na Fenisiya, Yari umukirisitu wa mbere wasabye imbabazi akaba na polemiciste kurwanya ubuyobe, harimo na Gnosticism ya Gikristo yo muri iki gihe. Tertullian yiswe "se w'ubukristu bw'ikilatini" kandi "washinze tewolojiya y'Uburengerazuba."
Nubwo yibanda ku bitekerezo bye, Tertullien yatangije ibitekerezo bishya bya tewolojiya kandi ateza imbere inyigisho za Kiliziya ya mbere. Birashoboka ko azwi cyane kuba umwanditsi wa mbere mu kilatini uzwiho gukoresha ijambo ubutatu (Ikilatini: trinitas).
Mu buryo butandukanye na ba se benshi b'Itorero, Tertullian ntiyigeze amenyekana nk'umutagatifu n'amatorero gakondo gatolika y'iburasirazuba cyangwa y'iburengerazuba. Inyinshi mu nyigisho ze ku bibazo nko kugandukira byimazeyo Umwana n'Umwuka kuri Se, kimwe no kwamagana kongera gushaka abapfakazi no guhunga ibitotezo, bivuguruza inyigisho z'imigenzo.


text:
Buri muntu nyuma y’akazi kenshi aba yagize umunsi wose cyangwa icyumweru cyose iyo akarangije aba ashaka kuruhuka kugirango niyongera gusubira mu kazi azabe afite imbaraga n’akanyamuneza akazi ashinzwe agakore neza.
abantu tugira ibidushimisha bitandukanye bamwe bahitamo gusohokera ahantu hatandukanye, abandi bagakora sport cyangwa bakareba imipira. hari igice kinini gikunda kwicara bakareba film. ariko ikibazo bakunda guhura nacyo ni aho bakura izo film kandi byoroshye. akenshi iyo film bashaka zikiri nshyashya bigorana kuzibona.
Izi ni imbuga za internet ushobora kureberaho film cyangwa uka downloading(gukura) ukazibika muri mudasobwa yawe cg telephone yawe. Kuzikuraho bakoresha uburyo butandukanye nabwo tuzareba.
5. Watchfree.
Watchfree ni urubuga ushobora kureberaho cyangwa gukuraho film, yaba inshyashya cyangwa izakera zagushimishije wifuza gusubiramo, ruroroshye gukoresha, warusura ukareba.
4.watch5s.
Watch5s ni urubuga rwiza cyane rubaho ama film mashyashya cyane kandi nayakera ushobora kuyasangaho ukoze ishakisha urayabona kandi ushobora kubonaho film z’uruhererekane (series) zuzuye (full season).
3.Cmovieshd
Cmovieshd ni urubuga rwiza rugaragara neza kandi wasangaho ama film meza afite karite iri hejuru agaragara neza cyane.
2. Yesmovies
Yesmovies ni urubuga rw’akataraboneka wasangaho film yose wifuza kandi mumashusho meza, ruroroshye gukoresha kandi ruranihuta kuko amafilime afunguka vuba.
1. Gomovies
Gomovies ni urubuga rw’agatangaza kuko wasangaho film wifuza zose: inshyashya cyangwa iza kera. Rufite ishakiro ryiza kuko ushobora guhitamo film zo mugihugu runaka ushaka cyangwa umwaka ushaka ko baguha film zasohotsemo cyangwa ubwoko(type) bwa film ushaka niba ushaka action gusa akaba arizo ubona banakwereka film nshyashya iyo utazizi wazishaka ukazireba. Kandi wasangaho ama series menshi yuzuye uko yakabaye(full season). banakwereka n’igihe agace katarasohoka kazasohokera. Nayo wayigerageza ukareba.
Izi mbuga zavuzwe hejuru kuzireberaho film ni ubuntu ntakindi kiguzi wakwa, haba kwishyura andi mafaranga cyangwa kwiyandikisha (sign up). ni ukuvuga ukigeraho uhita ureba film ushaka ntacyindi usabwe na kimwe.
NB: Domain names TLD (.com, .to, .io, etc….) bigenda bihinduka bitewe nuko hari igihe zikurwa ku murongo ariko ntibimara igihe rushaka zitaragaruka n’indi TLD. Kuzigeraho jya kuri google, wandikemo izina ryayo nkuko twarikweretse, barahita baguha Link yayo, ukande kuri Link ya mbere uhita uyigeraho.


text:
U Rwanda ni igihugu gifite ahantu ndangamuco henshi kandi heza, habumbatiye amateka n’umuco by’abanyarwanda n’u Rwanda muri rusange. Ni byiza kuhasura ukamenya ibintu bitandukanye biranga umuco wacu.
Mu hantu 15 ni mu bice bitandukanye by’igihugu mu ntara zose z’u Rwanda, ni ngombwa igihe watembereye cyangwa wakoze urugendo mu ntara, gushaka agace kamwe muri aha hantu ukaba wahasura.
Ntibikwiye ko abanyamahanga ari bo basura ibyiza bitatse u Rwanda. Uyu mwaka ukwiye kurangira nawe hari ahantu ubashije gusura.
Dore ahantu 15 wasura muri uyu mwaka wa 2020:
1.Gusura Inyambo mu Rukali
Inka z’inyarwanda 100%!Ni inka zari zigenewe guseruka mu birori by’Ibwami. Ni inka zabitojwe, zumva, iyo bazihamagaye, ziteye neza, zifite amahembe maremare. Ni inka zimurikwa mu Ngoro Ndangamurage y’Amateka mu Rukali. Ni Inka umuntu wese ashobora gusura.
Aho mu Rukali ni mu karere ka Nyanza mu majyepfo y’u Rwanda.
2.Igisoro cya Ruganzu
Igisoro cy’Umwami Ruganzu II Ndoli , ni igisoro umwami Ruganzu yabugurizagaho hamwe n’abatware be. Kubuguza byari mu muco w’abanyarwanda,byatumaga baganira,bagakina.Kuri urwo rutare usangaho n’amajanja bivugwa ko ari ay’imbwa ze ndetse n’ibikoresho by’intambara.
Ni igisoro giherereye mu Karere ka Ruhango, umurenge wa Kabagari, Akagari ka Rwoga umudugudu wa Cyinyanja.
3.Gusura I Gisaka: Ubugeni bw’Imigongo
Imigongo ni uburyo bwo gutaka inzu bwahimbwe n’Ingikomangoma Kakira (Prince Kakira), yari umwana w’umwami Kimenyi wayoboraga ubwami bw’I Gisaka. Kakira agira igitekerezo cyo gutaka inzu maze ahimba uburyo bwo gukora imigongo igizwe n’imirongo.
Kakira and Dusigasire Umuco Co-operative ni ishyirahamwe rikorera mu Karere ka Kirehe intara y’Iburengerazuba ryagufasha kumenya ubwo bugeni bumaze imyaka myinshi mu Rwanda.
4.Kiliziya y’I Save
Kiliziya Gaturika ya mbere mu Rwanda yashinzwe na bamisiyoneri barimo Musenyeri Hirth, ari kumwe n’abapadiri Brard na Berthelemy ndetse na Furere Anseleme. Yashinzwe Tariki ya 8 Gashyantare 1900, Padiri Brard ni we wabaye padiri mukuru wa mbere wa Save. Niho kandi abapadiri ba mbere ba banyarwanda aribo Gafuku na Reberaho baherewe isakaramentu ry’ubupadiri.
Iyo kiliziya ya mbere iracyahari isengerwamo n’abantu bacye,kuko ku ruhande hari indi nshyashya yubatswe mu 1967. Save iherereye mu Karere ka Gisagara hafi gato y’umujyi wa huye.
5.Urwunge rw’Amashuri rwa Kisilamu “Intwari”
Ishuri ryubatswe mu 1957 n’abasilamu kugirango babone aho abana babo biga, kuko mbere byabagoraga kujya mu mashuri ya gikirisitu(abakatorika n’abaporotesitani). Ryatangiye ryitwa Ecole Rwandaise de Kigali, ubutegetsi bw’ababiligi buryita Ecole Swahili de Kigali.
Umwami Mutara III Rudahigwa yararisuye maze aryita ishuri ry’Intwari(Ecole Rwandaise Intwari de Kigali). Ubu hagaragara Ibyumba by’impano by’amashuri bibiri byo kwigiramo byubatswe na Rudahigwa ndetse n’inzu yo gukoreramo.
Ni ishuri riherereye mu Murenge wa Rwezamenyo,akarere ka Nyarugenge,k’umuhanda ugana kuri Sitade ya Kigali,haruguru yo kuri 40.
6.Misiyoni ya mbere y’aba Angilikani mu Rwanda,Gahini
Gahini ahantu hatangiriye itorero ry’abangirikani muri Nyakanga 1925, itorero ryatangijwe n’abamisiyoneri b’abangirikani barimo Geoffrey Holmes, Leonard Sharp n’abandi.
Abakirisitu ba mbere babatijwe mu 1930, Uhasanga ahantu bateraga igikumwe bavuye kuvuga ubutumwa hirya no hino kandi hakaba n’amagambo bagendaga bavuga. I Gahini kandi hari ibitaro bya kizungu byakiraga abarwayi baturutse Uganda na Tanzaniya
Gahini ihererye mu karere ka Kayonza.
7.Kibeho
Kibeho ku butaka butagatifu, ni ahantu habereye amabonekerwa mu Rwanda mu myaka y 1981 na 1982. Abakobwa 3 b’abanyarwandakazi (Alphonsine Mumureke, Nataliya Mukamazimpaka na Marie Claire Mukangango) babonekewe na Bikira Mariya aho i Kibeho.
Kibeho iherereye mu Murenge wa Kibeho, Karere ka Nyaruguru, intara y’Amajyepfo.
8.Kujya I Mututu
Aha hoze Urwuri rw’inka z’umwami Mutara III Rudahigwa. Rikaba ryari ishyo ry’inka zorowe kijyambere, yatangiye kuhororera ahasaga mu 1948-1949, ari ishyo ry’inka z’inkuku 60 zitwaga Ingeri, Imfizi yazo ikitwa Ruhugafu. Ni ahantu umwami yazaga gusura inka ze buri kwezi.
Mututu ni umusozi uherereye mu mayaga, mu Karere ka Nyanza, Umurenge wa Kibirizi, Akagari ka Mututu, Umudugudu wa Kabeza. Ni ku nkuka z’igishanga cya nyabarongo hagati ya Busoro na Kibirizi. Ubu hakorera Ikigo cy’igihugu gishinzwe ubuhinzi (RAB ishami rya Mututu).
9.Ku ijuru rya Kamonyi
Ni ku ngoro y’Umwami Yuhi Mazimpaka. Uyu mwami avugwaho kuba yari umusizi w’Umuhanga. Yasize ibisigo 4 bizwi, akaba yari umwami wari ufite uburanga butagereranwa. Umusezero we uri I Kayenzi,akaba ariho habaga imisezero y’Abami bitwaga ba Yuhi. Ni naho hari umusezero wa Yuhi Gahindiro.
Ijuru rya Kamonyi riherereye mu Karere ka Kamonyi.
10. Urugo rwa Musenyeri Bigirumwami Aloys
Bigirumwami Aloys ni we musenyeri wa mbere wabayeho mu Rwanda. Urugo rwe rwubatswe mu 1947, rwubakwa n’ababiligi. Ni urugo ruherereye I Kigufi ( Rubavu) hafi ya Braseerie, ufata umuhanda ugana I karongi.
11.Mwima na Mushirarungu I Nyanza
I Mwima hari Umusezero w’umwami Mutara III Rudahigwa, Umwami Kigeli V Ndahindurwa n’Umwamikazi Rosalie Gicanda.
Iyi misezero iherereye mu Karere ka Nyanza, Umurenge wa Busasamana, Akagali ka Rwesero, Mudugudu wa Rukali.
12.Buhanga
Mu ishyamba ry’I Buhanga, kuva ku ngoma ya Yuhi II Gahima, ni ahantu haberaga imihango yo kwimika abami. Muri iryo shyamba niho hari hatuye umwami Gihanga wahanze u Rwanda. Hari n’iriba umwami wabaga uje kwimikwa yakarabagamo.
Buhanga iherereye mu Karere ka Musanze, Umurenge wa Nkotsi, Akagari ka Bikara.
13.Amarembo yo ku Mana y’Umuganura cyangwa Umutsima
Ni ahantu haberaho umuhango usumba iyindi yose mu rwego rw’ubwiru. “Umuganura”wabaga buri mwaka, ukaba umuhango wayoborwaga n’umwami ubwe. Batumiraga abantu benshi bakazana ifu y’uburo, amasaka, ibishyimbo, imboga n’inzoga nyinshi bagateka bagasangira. Uyu muhango wahagaritse kuhabera ubwo umurwa w’abami wimukiraga I Nyanza.Ubu harangwa n’ibiti bibiri biteye nk’amarembo y’urugo.
Amarembo yo ku Mana aherereye mu karere ka Gasabo, umurenge wa Rutunga, mu kagari ka Gasabo
14.Gusura I Huye, Itorero Urugangazi mu ngoro ndangamurage
Itorero urugangazi ni itorero rimaze imyaka myinshi ribyina Kinyarwanda. Ni itorero rikorera mu Ngoro Ndangamurage y’Amateka y’Imibereho y’Abanyarwanda, akaba ari itorero riboneka iminsi yose, gusa bisaba kubimenyesha mbere iyo ushaka ko rikubyinira. Urugangazi ni itorero rigizwe n’ababyinnyi babigize umwunga, bafite ubuhanga, ndetse bajya baserukira u Rwanda mu birori bitandukanye.
Ku ngoma y’umwami Musinga hariho Itorero ryitwaga Urugangazi.
15.Ku Nkombo
Icyirwa cyo ku Nkombo kiri mu birwa binini mu Rwanda bituwe n’abaturage benshi bita Abanyenkombo. Abaturage bafite ururimi rwabo rwihariye bita Ikinyenkombo, Igishi, bafite imbyino zabo, amafunguro yabo n’ibindi bitandukanye bishimishije
Nkombo iherereye mu Karere ka Rusizi, umurenge wa Nkombo.


text:
Bishimiye ikurwaho ry’agapfukamunwa
Ubwo Inama y’Abaminisitiri yamaraga gutangaza imyanzuro irimo uvuga ko kwambara agapfukamunwa bitakiri itegeko, benshi byabashimishije ariko cyane cyane abakunda kurimbisha iminwa n’abacuruzi b’ibisigwaho (birimo za rouge-à-lèvre).
Umukobwa warimo yinjira muri Gare ya Nyanza(Kicukiro) yazindutse ku wa Gatandatu acyambaye agapfukamunwa munsi y’akananwa, umunwa we usizeho ’make-up’ y’umutuku(rouge-à-lèvre), twaramubwiye tuti ’erega nushaka ukureho agapfukamunwa n’ubundi ntabwo ugisabwa kukambara, ahita yiyamirira ati "Ehh eihh eeh!"
Ati "Ni koko se agapfukamunwa bagakuyeho?! N’ukuntu kambangamiraga! Gateza ubushyuye cyane mu maso, icyuya cyako kivanaho ibyo umuntu aba yisize".
Uwitwa Mutoni ucuruza ’make-up’ (rouge-à-lèvre, Labello,...) na we ibyishimo byari byose kuko agiye kubona abakiriya bari baranze kugura ibicuruzwa bye kuva mu kwezi kwa Mata 2020 ubwo agapfukamunwa katangiraga kwambarwa n’abaturage bose mu Gihugu, hari hashize imyaka ibiri).
Mutoni yagize ati "Mbere yaho naranguraga ikarito ya make-up y’amafaranga ibihumbi 12 ikamara icyumweru kimwe ikaba irashize, ariko ubu n’ukwezi kose kwashiraga bagura kamwe kamwe, ese ubundi bari kugura ibyo bisiga babisiga he ko habaga hapfutse?"
Undi mucuruzi w’amavuta yo kwisiga harimo na ’make-up’, Nzayisenga Gilbert, na we ashima ko abakiriya ba ’rouge-à-lèvre’ bagiye kongera kuboneka, kuko ubu abayiguraga batarenga 40% bitewe n’uko bambaraga agapfukamunwa.
Mu kwezi kwa Gicurasi k’Umwaka wa 2020 Kigali Today yari yakoze inkuru ku gihombo abacuruzi ba ’make-up’ bagize ubwo hirya no hino ku Isi abantu bari bakimara kujya muri "Guma mu rugo".
Icyo gihe Umuyobozi w’ikigo ‘Interplanète Cosmetique’ gicuruza amavuta yo kwisiga n’ibindi bigendana na yo, Musanganya Omar, yavugaga ko ibicuruzwa yakuye mu Bwongereza no mu Bufaransa byashoboraga kuvamo amafaranga y’u Rwanda miliyoni 15, ngo atashoboye no kubonamo miliyoni eshatu.
Musanganya yagize ati “I Burayi habaye ibibazo, ntitukibasha kujyayo, hari n’aho twaranguraga batagifungura, hano na ho abo tubigurishaho ntabo, ibintu byinshi mu bubiko byamaze kwangirika kuko byarengeje igihe cyo gukoreshwa”.
Mu gihe hari abishimira kuba batazabazwa agapfukamunwa, hari n’abandi bari bamaze kumenyera kukambara bavuga ko bazabikomeza bitewe n’uko kabarinda imbeho no guhumeka umwuka wanduye.
Uwitwa Clarisse utuye ku Gisozi agira ati "Numva ntazakareka kuko mu gihe cy’impeshyi haba hari ivumbi (umukungugu), hari n’izi modoka zisohora ibyotsi, jyewe nsanga agapfukamunwa ari ngombwa".
Reba imyanzuro y’Inama y’Abaminisitiri HANO harimo uvuga ko kwambara agapfukamunwa bitakiri itegeko


text:
Ibintu 10 bituma umukobwa ashidukirwa bidasanzwe n’abasore
Benshi mu basore iyo bagiye gushaka abakunzi hari byinshi bagenderaho, ndetse ugasanga byinshi muri ibi tugiye kubabwira ari bimwe mu bituma umukobwa ubyujuje yirukirwa.
1.UMUNYABWENGE
Umukobwa ufite ubwenge mu buryo bugaragara bwaba ubwo mu ishuri cyangwa mu buzima busanzwe akundwa n’abasore benshi akaba akunda kwirukirwa no kwifuzwa cyane kubera iki kintu usanga kidakunze kugaragara kuri benshi.
2.INSEKO NZIZA
Inseko nziza ni imwe mu ntwaro umukobwa aba agomba kwitwaza ngo akurure umusore kandi iyo ayifite koko akundwa n’abasore benshi .
3.UBWIZA KAREMANO
Umukobwa ufite ubwiza karemano icya mbere kimuranga ni ukuba adafite imisatsi y’imiterano cyangwa ngo yisige ibindi bintu bitandukanye mu maso no ku munwa byatuma ahinduka akaba uko atari asanzwe ameze mu busanzwe.
Usanga benshi mu Rwanda basigaye bavuga ngo kubona umukobwa usa nk’igikara byabaye idorali kubera uburyo abakobwa basigaye bitukuza bakikoraho rikaka. Umukobwa ufite ubwiza karemano rero icyo abakobwa batazi n’uko ariwe abahungu bakunda cyane.
4.UKUNDA KWIGIRA
Umukobwa ukunda kugaragaza ko yifite abahungu bamukunda kubi, iyo udakunda kuba iteshamutwe waka amafaranga abahungu mukundana cyangwa abagize amahirwe yo kumenyana nawe biba byiza ndetse ukaba uwo kwifuzwa na buri wese.
5.UFITE IMPUMURO NZIZA
Umukobwa uhorana impumuro yihariye abahungu bamukunda kubi ndetse usanga ahora ashidukirwa na benshi, iki nacyo kiza mu bintu byinshi bituma umukobwa akundwa n’abahungu.
6.UFITE IMICO MYIZA
Imico myiza kuyimenyaho umuntu biragora cyane ku bakobwa bo bazi kwibombarika no kwerekana ko ari ba miseke igoroye, gusa uko ugenda ubana n’umuntu ugenda umenya byinshi bimwerekeyeho ndetse ukamenya niba afite imico myiza, ikisumbuyeho burya iyo hari umuntu ufite imico aramenyakana kubera ukuntu abantu bagenda bamwirahira kuri bagenzi babo. Rero umukobwa ufite imico myiza aba ari uwo kwirukirwa no kwishimirwa na benshi mu basore.
7.WIGIRIRA ICYIZERE
Umukobwa wigirira icyizere akundwa na buri wese, iyo bigeze ku basore ho rero bica umugani kuko bakunda bene aba bakobwa cyane.
8.WO KWIZERWA
Umukobwa ushobora kubika ibanga ntarimene, umukobwa ushobora kutagutenguha igihe hari amasezerano mufitanye uwo abasore bamukunda kubi. Usanga bamutereta basimburana.
9.UBERWA
Umukobwa wambara akaberwa akundwa n’abasore cyane ndetse ahora afite benshi bamwifuzaho ubucuti butandukanye butari ubusanzwe.
10.UKUNDA GUSENGA
Burya niyo umusore yaba adasenga usanga akunda abakobwa basenga rero umukobwa ufite uyu muco akundwa na benshi yaba abasenga n’abatabikozwa.
Comments
comments


text:
Abiga muri UR-CAVM na INES-Ruhengeri baranenga abishoye muri Jenoside
Urubyiruko rw’abanyeshuri n’abarimu bo muri Kaminuza y’u Rwanda, Ishami ryigisha Ubuhinzi, Ubworozi n’ubuvuzi bw’amatungo (UR-CAVM) Busogo, ndetse n’abo mu Ishuri ry’Ubumenyingiro rya INES-Ruhengeri, banenga uburyo bamwe mu bari abanyeshuri n’abarimu, ari bo bafashe iya mbere mu gutandukira ubushishozi n’ubuhanga bari bafite, bakimika urwango n’amacakubiri, gutegura Jenoside yakorewe Abatutsi no kuyishyira mu bikorwa.
Ubuhamya bwa bamwe mu bahoze ari urubyiruko ubwo Jenoside yakorewe Abatutsi yakorwaga, barimo na Mbabariye Innocent, wigaga mu cyahoze ari ISAIE-Busogo, bugaruka ku nzira y’umusaraba Abatutsi b’abanyeshuri n’abarimu banyuzemo kuva na mbere ya Jenoside.
Yagize ati “Abatutsi b’abanyeshuri n’abarimu, twatangiye gutotezwa guhera mu 1990, urugamba rwo kubohora igihugu rugitangira no mu myaka yakuriyeho. Muri ISAIE-Busogo aho nigaga, wasangaga bagenzi bacu batwita amazina mabi, aho umututsi w’umunyeshuri cyangwa umwarimu anyuze hose, bakamuvugiriza induru, rimwe na rimwe no kwicarana na bo cyangwa ngo dusangire amafunguro twabaga twateguriwe nk’abantu twari dusangiye intebe y’ishuri, ntibyadushobokeraga”.
Akomeza ati “Urwo rwango rwarakomeje, kugeza n’ubwo umunyeshuri w’Umututsi yabaga yasohotse nk’ikigo, agiye muisantere ya Byangabo cyangwa muri kantine y’ikigo, yahasanga abo badahuje ubwoko, banywa cyangwa bafungura, bakamuvugiriza induru ngo arabatera isesemi. Muri macye, twaranzwe, duteshwa agaciro mu buryo bwose bushoboka, tuzizwa ubwoko tutihaye”.
Mugumyabanga Marie Louise, wiga muri INES-Ruhengeri, anenga abirengagije gukoresha imbaraga zabo mu bifite umumaro, bakagira amahitamo yo koreka igihugu muri Jenoside yakorewe Abatutsi.
Ubu ngo umukoro bafite nk’urubyiruko, ni uwo kwifashisha amahirwe bahawe n’ubuyobozi buriho ubu, bagaharanira kurangwa n’ibikorwa bifite itandukaniro n’imyitwarire mibi ya bagenzi babo bo mu gihe cy’ubutegetsi bwo hambere, bakosora amakosa n’ibyaha bigayitse bakoze.
Yagize ati “Gahunda zirimo ubumwe n’ubwiyunge ndetse na Ndi Umunyarwanda, Leta ikomeje gukangurira abaturage, twe nk’urubyiruko zikomeje kutubera imbarutso yo kwisobanukirwa no kwirinda iby’amoko. Ubu turaharanira gukoresha imbaraga nziza igihugu cyatwubatsemo, tuzifashisha mu gukosora amakosa bagenzi bacu batubanjirije bakoze ubwo bishoraga muri Jenoside yakorewe Abatutsi. Turifuza kubaka amateka mazima, kugira ngo n’iterambere igihugu cyacu cyifuza, rizagere ku bazadukomokaho bo mu myaka myinshi y’ahazaza”.
Mu gikorwa cyo kwibuka ku nshuro ya 28, Jenoside yakorewe Abatutsi, abanyeshuri n’abarimu bo muri UR-CAVM bagiye ku rwibutso ruri mu kigo rushyinguyemo abanyeshuri n’abarimu bazize Jenoside, bashyira indabo ku mva banunamira imibiri iruhukiye muri urwo rwibutso.
Ni mu gihe abiga n’abarimu bo muri INES-Ruhengeri, bo bakoze urugendo ruturuka ku kicaro cy’iri shuri, giherereye mu Murenge wa Musanze, rwerekeza ku rwibutso rwa Musanze, ahahoze ari Cour d’Appel Ruhengeri, aho bunamiye banashyira indabo ku mva iruhukiyemo imibiri isaga 800 y’Abatutsi bahiciwe mu gihe cya Jenoside.
Ku ruhande rw’abayobozi ba UR-CAVM ndetse n’ubuyobozi bwa INES-Ruhengeri, buhuriza ku kuba bategura ibikora nk’ibi, bagamije kwereka urubyiruko, uburemere n’amateka ashaririye n’ingaruka za Jenoside yakorewe Abatutsi; kugira ngo bayashingireho bayahuze n’inyigisho za buri munsi, babone n’aho ubwabo bahera bafata ingamba zo gukumira ko yasubira ukundi.
Padiri Dr Fabien Hagenimana, Umuyobozi wa INES-Ruhengeri, yagize ati “Tuba dushaka kugaragariza urubyiruko ko Jenoside yakorewe Abatutsi atari ikiza cyaje gitunguranye gutyo gusa, ahubwo ko yateguwe n’abarimo n’abari barize, batatiriye igihango, batinyuka kumena amaraso ya bagenzi babo”.
Ati “Uko dutanga ubumenyi mu by’amasomo ya buri munsi yo mu makayi, tuba twifuza no gushyira imbaraga mu gufasha urubyiruko mu kubuha ubutumwa nk’ubu, bubafasha kurangwa n’indangagaciro z’ubwenge butuma babasha kubana neza n’abandi, nka kimwe mu by’ingenzi byafasha gukura banyomoza kandi bitwara mu buryo bunyuranye n’ubw’abishoye muri Jenoside yakorewe Abatutsi”.
Dr Papias Musafiri Malimba, Umuyobozi wungirije wa Kaminuza y’u Rwanda, Ushinzwe Igenamigambi n’Imiyoborere, yanenze abirengagije gukoresha ubuhanga bari bafite mu byubaka Igihugu, bakabukoresha mu gutegura Jenoside, imyitwarire ahamya ko iteye ipfunwe kandi igayitse.
Yagize ati “Ubundi abanyabwenge bariho kiriya gihe, bagombye kuba ari bo bafashe iya mbere, mu gutekereza ibyakabereye abandi umukiro, bakanga gushyigikira ibitekerezo bigayitse n’imigambi mibi y’abateguraga Jenoside yakorewe Abatutsi. Rero nk’umuryango mugari wa Kaminuza y’u Rwanda, iyo turebye ukuntu iyo migirire mibi yagejeje Igihugu muri Jenoside, bidutera ipfunwe no kubagaya cyane. Tukabiheraho dukangurira urubyiruko gufata iya mbere, mu kwirinda ko ibyabaye bitasubira ukundi”.
Akomeza ashimangira ko kwimakaza gahunda ya Ndi Umunyarwanda, guhorana amatsiko yo kwihugura ku mateka y’u Rwanda, kuyasigasira no kuyigisha abakiri bato, by’umwihariko bakumira imigambi y’abakomeje gupfobya no guhakana Jenoside yakorewe Abatutsi, aribwo buryo bwo kubaka igihugu kitazasubira inyuma mu ntambwe kimaze gutera.
Umuyobozi w’Akarere ka Musanze Ramuli Janvier, ashima uruhare amashuri makuru na Kaminuza zihabarizwa, zikomeje kugira mu kwifatanya n’ibindi byiciro by’abanyarwanda, mu kwibuka Jenoside yakorewe Abatutsi, no gushyigikira imibereho myiza y’Abayirokotse.
Yabihereyeho, aha urubyiruko umukoro wo gukomereza mu murongo wo kubaka igihugu, cyiyemeje, w’ubumwe n’ubwiyunge, no kumva ko ingengabitekerezo ya Jenoside idafite umwanya na muto mu iterambere ryacyo.


text:
Basomyi bacu dukunda, nk’uko benshi muri twe twemera, Imana niyo muremyi w’ibintu byose byaba ibyo ku isi, munsi y’isi, mu kirere no mu ijuru. Mu byaremwe byose umuntu niwe waremwe m’uburyo budasanzwe kuko we ntiyaremwe n’Ijambo gusa nk’uko kubindi biremwa byagenze, ahubwo umuntu we igihe Imana yamuremaga yakoresheje intoki zayo bwite “Uwiteka Imana irema umuntu mu mukungugu wo hasi, imuhumekera mu mazuru umwuka w’ubugingo, umuntu ahinduka ubugingo buzima” Itangiriro 2:7. Muri uyu murongo turabona ko umuntu yaremwe mu mukungugu wo hasi kandi ko yahumekewemo umwuka w’ubugingo buzima mugihe ibindi byaremwe byo Imana yavugaga igikwiye kubaho hanyuma icyo ivuze kigahita kibaho ako kanya (Itangiriro 1:3-25).
Mubindi biremwa byose biri ku isi umuntu niwe ufite umwuka w’ubugingo buzima yahumekewemo n’Imana ubwayo. Umuntu niwe ufite ishusho y’Imana muri we nk’uko dusoma mugitabo cy’Itangiriro ngo “Imana irema umuntu ngo agire ishusho yayo, afite ishusho y’Imana ni ko yamuremye umugabo n’umugore ni ko yabaremye” (Itangiriro 1:27). Umwanditsi w’igitabo cya Zaburi yavuze amagambo akomeye aho agira ati “Umuntu ni iki ko umwibuka, cyangwa umwana w’umuntu ko umugenderera? Wenze kumugira nk’Imana aburaho hato, Umwambika ubwiza n’icyubahiro nk’ikamba. Wamuhaye gutegeka ibyo waremesheje intoki zawe, Wamweguriye ibintu byose ubishyira munsi y’ibirenge bye” (Zaburi 8:5-6). Ikiremwa muntu rero kirakomeye cyane kandi gifite agaciro gakomeye mu maso y’Imana. Umuntu ntakwiye gukoresha ubuzima bwe uko yishakiye ahubwo yari akwiye gukoresha ibishoboka byose ngo abungabunge ubuzima yahawe n’Umuremyi we.
Kubera ko ubuzima (kubaho) butangwa n’Imana nta muntu wari ukwiye kubukinisha uko yishakiye cyangwa ngo abwonone. Abantu bafite uburenganzira bwo gutegeka isi no gucunga uko bashaka ibiyiriho byose ariko kandi bakwiye no kwitwararika uko babicunze kuko si umutungo wabo bwite ahubwo isi n’ibiyuzuye n’iby’Imana ariko yabiragije umuntu ngo abicunge abibyaze umusaruro bituma Imana ihabwa icyubahiro. Ubuzima ni kimwe mubyo Imana yaduhaye ngo tububungabunge muburyo buyihesha icyubahiro. Ntaburenganzira dufite bwo kubyonona no kwangiza tubuzima witwaje ko ari ubwawe bwite. Ngira ngo na leta ubwayo yamagana ndetse igahana abantu bitwara nabi muburyo bwo kwiyangiza cyangwa kwangiza ubuzima bwa bagenzi babo.
Kubera ko ubuzima buzima umuntu afite abukomora ku Mana, umuntu wese ugerageza kubwonona cyangwa kubwangiza byanga bikunda aba acumuye k’Umuremyi wabwo. Hari abantu benshi bakunda kwiyononesha ibiyobyabwenge birimo inzoga, itabi n’ibindi bibwira ko aribwo buryo bwo koroshya cyangwa kwiyibagiza ibibazo by’ubuzima bafite. Icyo batibuka nuko nubwo umuntu yanywa inzoga nyinshi ntibikuraho ikibazo afite niba atagishakiye umuti. Nyuma yo kwiyahuza inzoga cyangwa ibitabi, iyo bigushizemo ugasubiza ubwenge kugihe usanga byabibazo n’ubundi bikiri aho bigutegereje. Ikibabaje muri iki gihe nuko tumaze iminsi dukunda kumva abantu noneho bo barenza urugero kubera ibibazo bitandukanye bari gucamo bahitamo kwiyambura ubuzima bakiyahura. Sindi inzobere muby’ubumenyamuntu cyangwa imitekerereze y’abantu ariko ndahamya ko kugera aho umuntu abona ko umuti w’ibibazo bye ari uko yakwiyaka ubuzima, aba afite ibibazo bimurenze akaba atagishoboye gucunga imitekerereze ye, akaba yatakaje ibyiringiro ijana ku ijana kuburyo gupfa bimurutira kubaho. Muby’ukuri gupfa ntibyari bibi kuko uwavutse wese azapfa (keretse abo Yesu azagaruka bakiriho nibo bazahindurwa bagasa nawe) ariko ikibi kibabaza ni uburyo umuntu apfuyemo.
Hari uwakwibaza ati “ese umukristo nawe yakwiyahura, igihe yakwiyahura se ibye Imana yabifata ite?”
Ku bwanjye navuga ko umukristo nyakuri atakwiyahura ariko umukristo ku izina no ku idini yakwiyahura. Nkuko navuze haruguru, ndumva nta muntu wakwiyahura atabitewe no kurengerwa n’ibibazo bikabije cyangwa agahinda gasaze bimurusha uburemere bwo kwicunga bityo agahitamo kwiyambura ubuzima. Impamvu mvuga rero ko umukristo w’ukuri atakwiyahura nuko kubizera Yesu niwe karuhura. Ubwe asaba abaremerewe n’abaruhijwe n’ibibazo by’uburyo butandukanye ko bamusanga akabaruhura (Matayo 11:28). Nibyo ntibivuzeko umukristo atagira ibibazo by’indengakamere, ariko kubwo ukwizera kwe, ibibazo bye abikorera Yesu bityo we akumva aremurukiwe n’imitwaro y’ubuzima. Umukristo w’ukuri ibibazo n’agahinda bye azi uwo kubyikoreza kandi Uwo ni umugabo w’intwari, uzi gutabara abaruhijwe n’isi. Ariko umukristo ufite kwizera kujegajega aramutse arengewe n’ibibazo birashoboka ko yakwiyahura kimwe n’abandi bose batizera bakibwira ko umuti wanyuma ushoboka ari ukwiyambura ubuzima. Umukristo nyakuri ahorana ibyiringiro muri Yesu naho umunyantege nke atakaza ibyiringiro vuba bityo kugera k’urwego rwo kwiyahura birashoboka k’umuntu uvuga ko ari umukristo ariko adashinze imizi mubyo yizeye.
Nk’uko twabibonye mugutangira iki kigisho, ubuzima butangwa n’Imana ikaba ariyo Mugenga wabwo. Ni ukuvuga ko kugerageza kubwaka umuntu cyangwa kubwiyaka uburyo bwose byakorwamo ni ugucumura ku Mana Umugenga wabwo. Rero tudaciye urubanza, umuntu wese wagerageza kwiyambura ubuzima hatitawe ku mpamvu iyo ari yo yose yaba ibimuteye yaba akoze icyaha cyo kwica. Rimwe mu mategeko cumi y’Imana ritubuza kwica (Kuva 20:13). Uwiyahuye usibye no kwiyica ubwe, aba kandi agaragaje ukwizera guke mu mbaraga za Yesu zihindura, aba yatakaje icyizere cy’ubuzima akanagitakariza utanga ubuzima, aba ahinyuye kandi yangije ishusho y’Imana iri muri we kandi aba yiyanze kandi dukwiye gukunda bagenzi bacu nk’uko twikunda, aba kandi ahinyuye imbaraga z’Imana zamutabara agashaka kwikemurira ibibazo. Hari Umwami wishyizeho imibabaro yacu yose uhora yiteguye kutwumva no kuturuhura imitwaro isi idukorera, uwo ni Yesu Kristo. Yesu uko byamera kose naho atagutura umutwaro burundu ariko agira uko agenda agabanya uburemere bwawo (umusonga) ku muntu wese umwizera. Umuntu wese ufite ibibazo bimurenze, akaba afite agahinda gasaze, akaba yaratakaje icyizere cyo kubaho n’ibyiringiro mu Mana, akwiye kwegerwa n’inkoramutima ze mukamuganiriza, mukamusengera mukamuba hafi igihe cyose mutamucira urubanza cyangwa mumushinja amakosa ahubwo mugerageza kumugarurira ibyiringiro no kumusubizamo imbaraga z’umutima no kumwereka ingero z’uko Imana ifite imbaraga zishobora kuzura n’abapfuye.
Pasteri Basebya Nicodème ni umuntu ki?
Basebya Nicodème ni umushumba (umupasitori) wo mu Itorero ry’Ivugabutumwa ry’Inshuti mu Rwanda (Eglise Evangélique des Amis au Rwanda). Ni umugabo wubatse, we n’umuryango we bakorera umurimo w’Imana mu ntara y’amajyaruguru akarere ka Musanze aho akora umurimo wo kwigisha no gutoza abayobozi b’amatorero nk’umwamu mu ishuri rya Bibiliya ryitwa Rwanda Friends Theological College.
Hamwe n’umurimo wo kwigisha, ni umubwirizabutumwa ubimenyereye kandi ufite ubunararibonye kuko yatangiye kuvuga ubutumwa mu mwaka w’1992. Afite impamyabushobozi y’icyiciro cya 2 cya kaminuza mubuyobozi bwa gikristo (Christian Leadership), iy’icyiciro cya 3 cya Kaminuza mukubungabunga iterambere ry’umuryango mugari (Community Care) kandi anafite icyiciro cya 3 cya kaminuza mubyerekeye kujyana ubutumwa aho butaragera (Missiology).
Ukeneye icyo amubaza cyangwa asobanuza, cyangwa ufite ikindi yifuza ko yazasesenguraho ubutaha,ijambo ry’Imana, iby’Umwuka n’iby’ubuyobozi bw’itorero yamwandikira kuri email ye: basebyanicodeme@gmail.com cyangwa agahamagara kuri telephone igendanwa +250788488139
Ubumwe.com


text:
Ibyerekeye Ikipe
Kuva yashingwa, isosiyete yagiye ishakisha iterambere rishya.Isosiyete ihora yubahiriza ihame ryimikorere iganisha kubantu kandi ifite uburyo bwiza bwo kuyobora.Imiterere yimpano yisosiyete irashyira mu gaciro, kandi abakozi ba sosiyete bakurikiza igitekerezo cya serivisi kugirango baha abakiriya ubufasha bwiza.
Kuki Duhitamo
Isosiyete yacu yubahiriza amahame yubuziranenge mbere, abakiriya mbere, nigiciro gito.Niba hari icyo ukeneye kutwoherereza amashusho, tuzakoresha igihe gito kugirango tugufashe kubona ibicuruzwa ushaka.Icyo uruganda rwacu rutanga ni kopi yumuntu umwe-umwe, bityo dushobora kugura ibicuruzwa byiza kubiciro biri hasi.Urakoze cyane kugura ibicuruzwa kururu rubuga !!
Umuco w'isosiyete
Icyerekezo: Guhuza symbiose, iterambere no guhanga udushya.
Igitekerezo:Kurikirana indashyikirwa no kugera ahazaza.
Ibipimo:kuba inyangamugayo no kwizerwa, kwitanga no kwitanga.
Umuco w'isosiyete
Nubwo ibicuruzwa byagurishijwe nisosiyete yacu ari kopi, igiciro kiri munsi yuburyo bwambere, kandi hariho amahitamo menshi.Igicuruzwa ni 1: 1 kugarura verisiyo yumwimerere, kugirango abakiriya bacu bashobore kugura ibicuruzwa byubwiza bumwe kubiciro biri hasi, niyo ntego yacu ihamye.
Kubijyanye no gupakira, turemeza ko dukoresha ibipfunyika byiza kugirango inkweto zitazanyeganyezwa no guhindurwa munzira ijya murugo kandi bigatera kwangiriza inkweto, kandi impano nto izahabwa buri nkweto zagurishijwe.
Kubijyanye na logistique, tuzagereranya isosiyete ikora ibikoresho bya logistique niyo ihenze cyane, idashobora kwemeza gusa ko gupakira ibicuruzwa bidahwitse, ariko kandi birashobora no kugezwa murugo rwawe, kugirango utazategereza birebire kubicuruzwa.Mugihe twohereje ibicuruzwa, tuzakohereza numero ya logistique vuba bishoboka, kugirango ubashe gukurikiza icyerekezo cyibicuruzwa byawe mugihe nyacyo.
Ku bijyanye na serivisi, isosiyete yamye yubahiriza ihame rya serivisi mbere kandi inyungu zinyuranye, igufasha kugira uburambe bwiza bwabakoresha kandi ikagufasha kubona serivise nziza mugihe ushakisha ibicuruzwa byujuje ubuziranenge.
Niba udashobora kubona ibicuruzwa ushaka kururu rubuga, urashobora kutwandikira ukoresheje imeri cyangwa amakuru yamakuru yo hepfo yiburyo, twohereze ifoto yibicuruzwa ushaka, hanyuma tuzakugarukira vuba.
Urakoze guhitamo ibicuruzwa byacu, kandi nkwifurije umwuka mwiza burimunsi !!!